CIP - Kataložni zapis o publikaciji 


Narodna in univerzitetna knjižnica, Ljubljana 


Elektronska in tiskana verzija 


VIVOD, Domen 


VRSTE IN NAČINI EVAKUACIJ, Varovanje objektov, kjer se zadržuje večje 
število ljudi (trgovskih in poslovnih centrov, nočnih lokalov in drugih večjih 
prireditev) / Domen Vivod — 1 izd. Ljubljana, samozaložba, 2015 


Naslov: VRSTE IN NAČINI EVAKUACIJE, Varovanje objektov, kjer 
se zadržuje večje število ljudi (trgovskih in poslovnih centrov, nočnih lokalov in 
drugih večjih prireditev) 


Avtor: Domen Vivod 
Lektor: Mag. Andreja Jernejčič 
Recenzija: Simon Savski 
Oblikovanje: Domen Vivod 


Prva izdaja, 2015 
Copyright: Domen Vivod 
Vse pravice pridržane. 


Publikacije brez pisnega soglasja avtorja ni dovoljeno preslikovati, razmnoževati, 
objavljati in prevajati v tuje jezike. 


Fotografije in citati z navedenimi viri v tem delu, so v skladu z 51. členom Zakona 
o avtorskih in sorodnih pravicah uporabljeni prosto, saj imajo namen ponazoritve 
vsebine oz. napotitve na tukaj navedeno delo in avtorja. 


VRSTE IN NAČINI EVAKUACIJ 


Varovanje objektov, kjer se zadržuje večje število 
ljudi (trgovskih in poslovnih centrov, nočnih 
lokalov in drugih večjih prireditev) 


Domen Vivod 


KAZALO: 


zi 


R o D 


OravtorjuiNtOMI sist A AeTeNik 9 
PREDGOVORa sana eb ee ket ei AA 11 
UVOD aii sui LN AE neko Ee kera r ek Erika V 14 
METODOLOGIJA OBDELAVE TEME... 15 

4.1 Opredelitev problema... 15 
4.2 Namen in cilji obdelave teme .......................... 16 
4.3 Predpostavkaji::tit tisa ed E AE HE NE ei ea ilo keealeia 17 
KRONOLOGIJA POSLEDIC PRIMEROV POŽAROV ........................ 19 
NEVARNOSTI IN TVEGANJA V NOČNIH LOKALIH....................... 21 

6.1 Nevarnost požalravi navdu die ole E Ak OB EVE PEV OVE OEO KRAVA na 21 
Poškodbe v požaru... 22 
6.2 Eksplozija eksplozivnega telesa..................................................... 23 
Eksplozija kot potencialna nevarnost .................................................... 24 
Grožnje z nastavitvijo eksplozivnega telesa kot realna nevarnost.......... 24 
KRIZNI MENEDŽMENT... 27 
EVARUJAGI JA a A A a rat 28 

8.1 Pojem in definicija evakuacije ......................... 28 
8.2 Razčlenitev evakuacije .................... 28 
8.3 Faze evakuacije:..................nn 29 
NAČRTOVANJE EVAKUACIJE... aaa. 30 

9.1 Ocena stopnje tveganja... 30 
9.2 Načrt:GVAKUACIJE a, nA AH HLA LAH LE LEN Li pla zaka nd kij 31 
Zahteve za evakuacijske poti... 32 
Požarne čoneti sne ee ee ua, 33 
Varno MESTO Si: a TA AA A a k nike 33 
Ovirahe:OS6bO. sms nes NEM ma lave ni 34 


10 POSTOPEK EVAKUACIJE... 35 


10.1 Alarmiranje in usmerjanje... 35 
Dobre in slabe prakse tujih strokovnjakov pri evakuacijah v primeru 
obsežnih evakuacij ob naravnih nesrečah:............................................ 37 
Kako se ljudje odzivajo na zahteve za evakuacijo? ............................... 37 
Med evakuacijo navadno ni ali je zelo malo panike ............................... 38 
Nekateri ljudje se bodo evakuirali sami, tudi brez poziva ....................... 38 
Evakuacija na poziV.......... nn 38 
Neodzivnost na pozive k evakuaciji... 39 

10.2 Vzroki neodzivnosti... 39 

10.3 Evakudecijski CASE nu ONONONONONONON ONO ONIM Va 41 
EvakKuacijski' ČAS; v::iw:v:? PPP a Bei Pa ei Pija Padna Pad Pin Pi Pe Ee 41 
Cas prev zač stkomunik esa A ADR ENE NEDE OR ROČNE 42 
Razpoložljiv čas za umik... 42 
Okvirna hitrost gibanja oseb... 42 
Čas za zapustitev širšega ogroženega območja.................................... 43 

11 VRSTE 'EVAKUAGIJE nini AN LAHA HNAHHH NM 44 

1141 Delna evakuačija,. ;:. sita visini prerano rr a ever ve nili 44 

11.2 Popolna evakuacija... 45 

113 Začasna in stalna evakuacija...................................................... 45 

114 Prostovoljna oziroma priporočljiva evakuacija............................. 46 

11.5 Obvezna evakuacija... 46 

11.6 tažna' evakuacija usta entie eseje elek eelo eb el lel elebel alela 47 

11.7 Zadižana evakuacija, aa nanasa aii aii a av veče 47 

11.8 interventna evakuacija... 47 

11.9 Horizontalna evakuacija... 47 

11.10 Vertikalna evakuacija... 48 

1141 Postopna evakuacija... 49 

11.12 Planirana evakuacija... 49 


11.13 Evakuacija širšega območja... 49 


1114 Evakuacija z izolacijo ....................n 49 
11415 Evakuacija prostora zaradi sumljive poštne pošiljke.................... 50 
11.16  Branjena evakuacija... 50 
11.17 | Taktična evakuacija in taktičen manever .................................... 50 
11.18 Takojšnja evakuacija... 51 
11.19  Spontana evakuacija... 51 
11.20 Evakuacija na zbirna mesta/centre............................................. 51 
11.21 Parcelirana evakuacija... B2 
11.22 Evakuacija glede na območje... 52 
11.23 Preventivna evakuacija... 53 
11124 Notranja in zunanja evakuacija... 54 
11.25 Časovno urejena (terminirana) evakuacija.................................. 54 
11.26 Selektivna evakuacija ..................ne 54 
11127 Varnostna evakuacija... 55 
11.28 Evakuacija s predhodno odpravo nevarnosti .............................. 55 
14.29:  Tehnična'evakuacija.sii viii. nini inaa neke beeebeea 55 
11.30 Evakudcija-iZ'VIŠIIV si Hči NANSANANESANESEENERE NU Me) 56 
11.31 Evakuacija živali in vrednosti... 58 
12 NAČINHEVAKUACI race (uv au bene (ul Out 59 
12.1 Prečna:eVakUACIJA?: ;:::s ns naku ea al a a ei 59 
12.2 Vzdolžnasevakuacija?. tt: tnunununuNnnnu ana aa NA ae 60 
12.3 Postopna:ov akuACijabv: bna bobu iii belina klen Pelji 62 
13 OPERATIVNI POSTOPKI EVAKUACIJE... 63 
13.1 Osebje zadolženo za evakuacijo ................................................ 63 
13.2 Začetek in konec evakuacije ...................................................... 64 
13.3 Sindrom »prijaznega ognja«................ 64 
13.4 Nevarnost zaradi strahu pred ognjem......................................... 66 
13.5 Ljudje želijo prostor zapustiti tam, kjer so vstopili........................ 66 


ObVOŠČANJOS s se a a ek ea o a ve kavica 67 
Pivrukfeplam tus ana Rane mna Nu Rman a. 68 
O A O O a a a 69 
Praktični'nasveti s; sinova dela ee 70 
OrODTACI JA as, aaa ke ai krav aka Parade pni kvadna dad vda vedna Para Para K 70 
ZEIANJO mRNA RAI RNA NM NINA mm m m mi 71 
o JE A a O OEEO OEEO OO TE 71 
Operativne posebnosti... 72 
Če prosloravie nioremio zapustila AA neke 73 
ZbINO MESTO! nn si nune neRE Ri nee me Nu NM kia, 74 
Zaključek: €vakuUacij6. svi sape uana nan acad nca uva nana kaka ka nana kh 74 
Kakšne so alternative ..................... 75 
14 EVAKUACIJA V PRAKSI... 76 
14.1 Pripravljenost na nesreče... 76 
Pripravljenost za upravljanje v sili... 77 
Varnostni Ukrepi.s:::.i stisni Hevea ivi ravi vb ie vedejo 78 
14.2 Temeljne zahteve evakuacije iz objekta ..................................... 78 
14.3 Posebnosti evakuacije iz nočnega lokala.................................... 80 
14.4 Ograje na vhodu... 82 
15 VAJA'EVAKUACIJE ii uuteti Riviera li Bi 84 
15.1 PRIMER VAJE EVAKUACIJE... 84 
Načrt praktičnega usposabljanja — primer vsebine................................. 85 
16 PRIMERI EVAKUACIJ V PRAKSI... 88 
TE |, ZAKEJU ČEK oni oba ea oe ravan 90 
VIRI | 92 


1 Oavtorju in temi 


Slovenija je del globalnega varnostnega okolja v katerem so prisotna povečana 
varnostna tveganja in grožnje, katerim so izpostavljene posamezne institucije in 
posamezniki. Zaradi naše majhnosti, pa tudi drugih specifičnih okoliščin je stanje 
varnosti v Sloveniji dokaj ugodno, kar nas prepogosto zaziba v stanje 
zadovoljnosti s tem kar imamo. Varnost je človekova pravica, opredeljena tudi v 
Ustavi Republike Slovenije, in ima posebno mesto med človekovimi pravicami in 
temeljnimi svoboščinami. Za uresničevanje pravice do varnosti v prvi vrsti skrbi 
država s svojimi inštitucijami v okviru sistema notranje varnosti, bodisi z 
normativnim urejanjem posameznega področja, organiziranjem in delovanjem 
nadzornih služb in organov ter z različnimi sredstvi prisile. 


V modernem svetu je vedno več primerov, ko država določeno področje 
podrobneje normativno uredi, določene naloge pa prepusti različnim nosilcem 
javnih pooblastil, pa tudi zasebnim izvajalcem. Podobno je tudi s področjem 
zagotavljanja varnosti v katerega sodi tudi pričujoča obravnavana tema o 
različnih evakuacijah. Država s svojimi inštitucijami skrbi za splošno varnost, v 
javnem interesu z namenom zagotavljanja varnosti in zdravja pa je dolžnost 
zagotavljanja varnega delovnega okolja normativno uredila v predpisih s 
področja zagotavljanja varnosti in zdravja pri delu ter v predpisih s področja 
varstva pred požarom. Z njimi je delodajalcem in izvajalcem določenih dejavnosti 
naložila odgovornost in izvajanje preventivnih varnostnih ukrepov. Pri tem je 
izrednega pomena zlasti pripravljenost različnih subjektov na naravne in druge 
nesreče, saj je preventiva in ustrezna varnostna kultura izrednega pomena. Kot 
varnostno kulturo lahko označimo zavzetost vseh posameznikov v določeni 
sredini (tako vodstva kot drugega osebja in posameznikov, ki se v določenem 
trenutku znajdejo na določenem kraju), ki lahko s svojim odnosom, vedenjem, 
obnašanjem in ravnanjem vplivajo na varnost, spoštovanje reda, na strokovnost 
in odgovornost ter izvajanje predpisanih preventivnih postopkov in s svojim 
strokovnim ravnanjem prispevajo k učinkovitejšemu in kakovostnemu 
upravljanju s tveganji — uspešno postane zlasti tedaj, ko vsestransko strokovno 
izvajanje varnostnih ukrepov postane neločljiv del naših organizacijskih znanj. 


Pisec, Domen Vivod se je odločil obdelati tematiko evakuacij iz svojega, 
praktičnega zornega kota. Zavedati se je potrebno, da lahko zaradi slabo 

izvedene evakuacije pride do velikega števila žrtev, potrebni preventivni ukrepi 
pa bistveno zmanjšajo tvegane dejavnike, če jih ne celo odpravijo. Predstavljeni 
primeri nesreč v naši bližnji in daljni okolici (pa tudi bližnji in daljni preteklosti) 
nam kažejo, da področje ne glede na dokaj solidno normativno urejenost še 
zdaleč ni ustrezno urejeno. Na žalost izvajanje preventivnih aktivnosti, med 
katere sodi tudi ustrezna strokovna usposobljenost za izvajanje varnostnih 
ukrepov prepogosto razumemo le kot nepotreben strošek in ne kot družbeno 
odgovorno aktivnost, in kot del naših poslovnih procesov. 


Področje evakuacij je pisec obdelal interdisciplinarno; kot področje, ki sodi v okvir 
zagotavljanje požarne varnosti (najpogostejši vzrok nesreč), upošteval je tudi 
obveznost delodajalca za zagotavljanje varnega in zdravega delovnega okolja, 
najpomembneje pa je, da je področje obdelal tudi iz vidika varnostnega 
menedžerja, ki skrbi za varnost. To je še bolj pomembno ob razumevanju, da 
lahko največkrat v praksi za uspešno izvedbo evakuacije poskrbi le 
profesionalno strokovno usposobljeno osebje — pogosto je to varnostno osebje. 


Pisec je evakuacije razdelil glede na vrsto, pa tudi glede na njihov namen. 
Predstavljeni so posamezni procesi evakuacije, zlasti problematika alarmiranja 
oseb in odzivanje teh oseb na alarme kot pomembnega dela uspešne 
evakuacije. Prikaz tujih raziskav in razlogov glede učinkovitosti evakuacij je 
izrednega pomena za kvaliteto in uporabnost obravnavane teme, ki so lahko v 
veliko pomoč tudi našim strokovnjakom. Vzroke za slabo izvedene evakuacije 
pisec išče zlasti v neosveščenosti, nepravočasni prepoznavi nevarnosti, slabem 
sistemu obveščanja in neodzivnosti ljudi. Zaradi vseh naštetih vzrokov pride 
praviloma še do panike med ljudmi in posledično je tveganje, da pride do 
najhujših posledic med ljudmi še toliko večje. 


Strokovno gradivo, ki je v nadaljevanju lahko služi kot pripomoček odgovornim 
osebam v gospodarskih subjektih in državnim inštitucijam, kot tudi 
strokovnjakom na področju varstva pred požarom in varstva in zdravja pri delu. 
Pomembno je zavedanje, da je potrebno na varnost gledati kot celoto in da je 
izrednega pomena sodelovanje strokovnjakov s področja varnosti in zdravja pri 
delu, strokovnjakov s področja varnosti pred požarom, kot tudi strokovnjakov s 
področja zagotavljanja varnosti, v širšem pomenu besede. 


V Ljubljani, 19. februar 2016 


Simon Savski 

2 PREDGOVOR 


Na varnostnem področju je problematika učinkovite evakuacije eno izmed 
najpomembnejših področij za življenje in varnost ljudi. Vrste in načini evakuacij 
so v nadaljevanju predstavljeni skozi področje varovanja prireditev, zlasti tistih, 
ki se dogajajo v nočnih lokalih, s katero se pri svojem delu najbolj intenzivno 
ukvarjam. 


Ne glede na to, da je to gradivo namenjeno zlasti zagotavljanju varnosti na 
prireditvah, ki potekajo v nočnih lokalih in tudi na drugih prireditvah in s temi 
objekti povezano problematiko evakuacije, je gradivo neposredno uporabno tudi 
za druge objekte, od objektov gospodarskih družb, večjih trgovinskih 
kompleksov in nakupovalnih centrov, tudi objektov državnih organov, sodišč in 
državnih tožilstev, lokalnih skupnosti in zavodov — skratka za vse objekte in 
varovana območja na katerih se v nekem trenutku zadržuje večje število oseb. 


Na področju varovanja nočnih lokalov je v slovenskem prostoru zaslediti zlasti 
problematiko nezakonitega oziroma nepravilnega delovanja varnostnikov, 
predvsem prekoračitev njihovih pooblastil, čeprav nam bližnji ter tudi časovno in 
globalno malo bolj oddaljeni primeri kažejo, da največjo nevarnost v nočnih 
lokalih predstavljajo požari in z njimi povezane težave pri evakuaciji obiskovalcev 
in osebja. 


Če uvodoma naštejemo samo nekatere najbolj odmevne primere!: Požar v 
nočnem lokalu Ozone na Filipinih je terjal več kot 160 življenj, v nočnem lokalu 
v Goteborgu na Švedskem leta 1998 je terjal 63 življenj, 100 življenj v nočnem 
lokalu The Station v ZDA leta 2003, 150 mrtvih je bilo v nočnem lokalu Lame 
Horse v Permu v Rusiji leta 2009, leta 2013 pa je požar v nočnem klubu v Brazlliji 
terjal 242 življenj. V zadnjem primeru iz oktobra letos je požar v nočnem lokalu 
v Bukarešti v Romuniji povzročil smrt več kot 30 obiskovalcev in več kot 150 
hudo poškodovanih. Dejstvo je, da bi bilo ob ustrezno izvedeni evakuaciji število 
žrtev bistveno manjše, zlasti pa skozi ukrepe varstva pred požarom in z vajami 
evakuacije pravočasno prepoznamo tveganja in jih lahko odpravimo, če pa jih 
ne moremo popolnoma odpraviti, pa vsaj lahko zmanjšamo posledice. Področje 
varnostnih ukrepov in varstva pred požarom je dokaj podrobno opredeljeno v 
različni literaturi dosegljivi v Sloveniji, o vrstah in načinih evakuacije, kot enega 
izmed ukrepov varstva pred požarom pa bistveno manj. To gradivo je tako 


! Podrobneje v poglavju 4 Kronologija posledic primerov požarov 

namenjeno zlasti upravljavcem in lastnikom nočnih lokalov, z namenom dviga 
strokovnosti, da ne bi prišlo do podobne katastrofe tudi v slovenskem prostoru. 
Zavedati se je treba, da smo bili podobni katastrofi v Sloveniji sicer že priča; gre 
za primer Lipa, kjer je zaradi neustreznih varnostnih ukrepov, množica do smrti 
poteptala 4 najstnike. 


Vir: http://supernaturalcases.blogspot.com/2014/12/the-tragedy-on-ozone- 
disco-club-in.html, marec 1996 


Treba je vzbuditi zavest in implementirati znanje za izvajanje ukrepov varstva 
pred požarom in za uspešno izvedbo evakuacije. Nujen je celosten pristop, od 
razvoja in nadgradnje tehničnih sredstev in sistemov aktivne požarne zaščite, 
zlasti pa nadgradnje strokovnega znanja in s tem dviga praktične 
usposobljenosti za uspešno izvedbo evakuacije. 


Gradivo zajema tako različne vrste in načine evakuacij, kot tudi praktične 
napotke v konkretnih situacijah. Izogiba se nepotrebnemu ponavljanju in 
povzemanju standardov ter predstavi alternative za boljšo praktično izvedbo 
evakuacije, ki dopolnjuje dobro tehnično zasnovo požarnega varovanja kot 
elementarnega pogoja varstva pred požarom. Predstavi načine in vrste 
evakuacij, ter praktične napotke, zajema nujna znanja za izvedbo evakuacij, 

predvsem v situacijah, kadar samo upoštevanje tehničnih normativov ne 
zadoščaa ali pa se ne spoštujejo. 


Vir: http://1001italia.me/news/metropolis-sorrento.html julij 2015 


Kot primer vaje evakuacije je predstavljen primer enega najbolje obiskanih 
nočnih lokalov pri nas. 

3 UVOD 


V osnovi se moramo zavedati, da lahko zaradi slabo izvedene evakuacije pride 
do velikega števila žrtev. Preventivni ukrepi bistveno zmanjšajo tvegane 
dejavnike, na žalost pa preventivno razmišlja premalo ljudi. Za pomen varnosti 
je značilno dejstvo, da se tveganih dejavnikov največkrat zavemo šele takrat, ko 
je že prepozno. Šele takrat izvedbo nujnih preventivnih aktivnosti in vzdrževanja 
varnostnega sistema ne razumemo več le kot nepotreben strošek, temveč tudi 
kot investicijo za mirnejše in brezskrbno življenje. (Golob 2013) 


Prezelj (2008) pravi, da ključni referenčni objekt varnosti ni več država, ampak 
družba in njena temeljna enota — posameznik. Za doseganje višje stopnje 
varnosti je treba v vsakem posamezniku vzbuditi odgovorno razmišljanje, in sicer 
od zavedanja resnosti nevarnosti, ki jo povzroča ogenj, do pomena takojšnjega 
odziva, reakcije in potrebnega odhoda (brez odlašanja, radovednosti, 
omalovaževanja,...) in s tem uspešne izvedbe evakuacije. 


Potrebna strokovna usposobljenost, spretnosti in znanja se pričakuje predvsem 
od ljudi, ki na določenem območju naloge opravljajo profesionalno (varnostno in 
strežno osebje, zdravstveno osebje, reševalci, policisti, idr.). Hiter in sofisticiran 
način življenja je pustil pomembne posledice tudi v človekovi naravi, te posledice 
pa pogosto zelo otežkočajo izvedbo varnostnih ukrepov in evakuacijo. Ljudje se 
ne zavedajo (ali jih namenoma ignorirajo) tveganj, ki so jim izpostavljeni, najsibo 
zaradi naivnosti, da se njim kaj takega ne more pripetiti, bodisi zaradi vzvišenosti 
ali apatije. Pogosto v takšnih primerih popolnoma nerazumno ravnajo, pogosti 
so pojavi egoizma ali objestnosti, v primeru dejanskih nevarnosti in ogrožanj pa 
nerazumno ravnajo zaradi stiske ali eksistenčne krize. 


Na drugi strani je treba posebno pozornost nameniti tudi odgovornim osebam 
(lastnikom, organizatorjev, upravljavcem nočnih lokalov), tistim osebam, ki 
pogosto vsako preventivno aktivnost ocenjujejo kot strošek v povezavi z njihovim 
kapitalom. Dokler določen strošek, namenjen za izvedbo preventivnih aktivnosti 
ne kaže neposrednega vpliva na varnost ljudi in premoženja o njem ni umestno 
razpravljati. Šele, ko takšni stroški neposredno vplivajo na varnost ljudi in 
premoženja, govorimo o sorazmerni investiciji. Področja varnosti ne moramo 
razdeliti tako, da npr. ne bi izvajali in upoštevali požarne preventive, da bi recimo 
opustili požarnovarnostne tehnične zahteve, ali stavbo samo zavarovali pri 
zavarovalnici, da ne bi skušali sami pogasiti požara, da ne bi izdelali požarnega 
načrta, da ne bi občasno izvajali vaj evakuacije ali usposobili osebje za 


14 


evakuacijo, idr. — vse varnostne ukrepe je treba izvajati celovito ter v nekem 
sorazmerju, sicer drug drugemu zmanjšujejo smisel. 


V praksi se požarna varnost, sistemi aktivne požarne zaščite, načrt varovanja, 
vaje evakuacije ipd. obravnava kot odvečno administrativno (in tudi finančno) 
breme, strokovnega usposabljanja praviloma ni, če pa je, pa je pogosto samo na 
papirju. Za učinkovito varovanje ljudi in premoženja pred požarom (in drugimi 
tveganji) v nočnih lokalih (in širše) je treba utrditi in upoštevati predpise in 
standarde, upoštevati dobre in slabe prakse, zlasti tiste, ki lahko pozitivno 
vplivajo na potek evakuacije. Določene izjemne in nepredvidljive situacije nas 
lahko presenetijo, če smo še tako dobro organizirani in strokovno pripravljeni. 


4 METODOLOGIJA OBDELAVE TEME 


4.1 Opredelitev problema 


Poleg razlogov, ki povzročijo požar je treba za njeno uspešnost izpostaviti tudi 
težave pri evakuaciji: 


slaba slišnost alarmnega signala 

nepravilno alarmiranje 

neusposobljenost zaposlenih in osebja 

premajhno število zaposlenih in osebja 

pomanjkljive informacije o evakuaciji (nepoznavanje signala) 
pomanjkljive informacije o evakuaciji (nepoznavanja načrta evakuacije) 
zaklenjeni zasilni izhodi 

založeni zasilni izhodi 

evakuacijske poti v primeru požara zadimljene 

pretočnost ozkih mest na evakuacijski poti (zaklenjena vrata) 
premalo zasilnih izhodov 

zmeda na zbirnem mestu 

neustrezna izbira zbirnega mesta (preblizu) 


15 


Vir: http://www.foxnews.com; julij 2015 


Eden ključnih problemov pri evakuaciji so izhodi iz zgradbe, ki lahko, če so 
blokirani ali preozki, povzročijo velike človeške in materialne posledice. 
(Potočnik 2012) 


Pogosto je za neuspešnost evakuacije kriva tudi slaba odzivnosti uporabnikov 
objektov, neuporabnost načrtov evakuacije, neusposobljenost osebja, kot tudi 
tehnične ovire, ki preprečujejo uspešno izvedbo evakuacije. 


4.2 Namen in cilji obdelave teme 


NAMEN 
Namen te raziskave je pregledati obstoječe stanje in izpolniti manjkajoče vrzeli 
načrtovanja in praktične izvedbe evakuacij. 


CILJI 
- Sistematično obravnavanje evakuacije kot enega izmed ukrepov 

varstva pred požarom 

- Opredelitev vrst in načinov evakuacije 

- Obravnava praktičnih primerov 

4.3 Predpostavka 


Splošno znana družbena teza je, da je panika je največji sovražnik evakuacije. 


Vir: https://beijingolympicsblog.wordpress.com/tag/evacuation/ julij 2015 


Kljub temu, da se obseg javnih prireditev ne veča, se količina časa, ki ga 
preživimo na javni mestih povečuje (vse večja nakupovalna središča z razširjeno 
ponudbo). Na območjih z večjim številom ljudi je dobro vodena evakuacija eden 
pomembnejših varnostnih elementov. 


Naj izpostavim samo dva primera iz tujine: King's Cross Fire leta 1987 in 
katastrofo na Rhode Islandu leta 2003 kjer je umrlo več kot sto ljudi. 


Problem stampeda (drveča masa v paniki) 


Mawson (2005) piše da izraz »panika« pomeni nerazumno in pretirano 
prestrašenost. 


Teorija »stampeda« izhaja iz predpostavke, da ima mentalno zaslepljena 
množica vodljive in impulzivne emocije z nesorazmernimi reakcijami, ki se 
bliskovito širijo. Ljudje zaradi eksistenčne krize zanemarijo družbene norme in 
se vedejo nagonsko, nerazumno, sebično, hkrati pa sledijo impulzom mase kar 

je osnovni element za paniko. To lahko preraste v objestnost ali celo nasilje in 
traja tudi v času ko dejavniki, ki so ustvarili krizo že izginejo. 


OGuarantelli (1954) paniko opredeljuje kot »utesnjeno teorijo«, ki nastane ob 
občutkih večje nevarnosti na omejena prostoru ob dojemanju kolektivne nemoči 
in občutku individualne izolacije v kriznih razmerah. 


Vendar pa je ta teorija naletela na ostre kritike. Drury in Cocking (2007) sta 
pokazala, da je dejansko obnašanje množic odzivu na nesreče v nasprotju z 
napovedjo modela panike. 


Antisocialna ali sebična vedenja so redka, tudi takrat, ko stanje izpolnjuje vse 
predpogoje za paniko. Ta vedenja se pojavijo eventualno v ozkem krogu in se 
ne širijo okrog. Evakuacije so pogosto urejene, ljudje čakajo v vrsti, da lahko 
zapustijo prostor in se ne pojavlja stampedo niti, ko so ogrožena njihova življenja. 
Razvija se tudi čut za pomoč in sodelovanje. Namesto antisocialnega vedenja je 
množica racionalna in družbeno konstruktivna. Razvija se pripadnost in 
normativni pristop 


Normativni pristop poudarja, da je ravnanje v izrednih razmerah strukturirani po 
enakih socialnih pravil in vlog, ki delujejo v vsakodnevno življenje. Celo več, 
pojavi se nerazložljiva nesebična pomoč, med ljudmi, ki prej niso imeli nobene 
povezave. Mawson navaja, da je ljudje ob grožnjah in nesrečah ne bežijo, 
temveč iščejo bližine in poznane osebe in kraje. Vedenje posameznikov oblikuje 
tudi njihova družbena identiteta (vloga). 


18 


5 KRONOLOGIJA POSLEDIC PRIMEROV POŽAROV 


Najpogostejšo in najbolj množično nevarnost v nočnih lokalih predstavlja požar 
in z njim povezana ogrožanja (najava eksplozivnega telesa, eksplozije, idr.). Iz 
tabele spodaj izhaja, da so vzroki za nastanek požara v nočnih lokalih praviloma 
malomarnost (pogosto povezana s kajenjem) ali nepremišljenost pri uporabi 
pirotehničnih izdelkov. Med vzroki se pojavljajo tudi napake na električni 
napeljavi, požigi iz objestnosti, maščevanja in druga dejanja, povezana z osebno 
stisko, ki jo doživijo posamezni obiskovalci nočnih lokalov. 


Pogosto se razsežnost požara poveča tudi zaradi podcenjevanja začetka 
požara in neupoštevanja protipožarnih tehničnih standardov. Razlog za 
nastanek hujših posledic je tudi dejstvo, da se v nočnih lokalih na majhnem 
prostoru nahaja preveliko število ljudi, glede na njegovo kapaciteto, zato ob slabo 
izvedeni evakuaciji lahko pride do še hujših posledic. 


Vir: http:/Wwww.guazoo.com/g/Nightclub fires julij 2015 


Do večjega števila žrtev pogosto pride zaradi vdihavanja dima, opeklin in 
nenadzorovanega gibanja množice, ko ljudje v množici padejo in jih ta potepta. 
Pogosto se za notranje pohištvo uporabljajo sodobni materiali (plastične mase), 
ki tvorijo več dima, zaradi česar so tveganja za hujše poškodbe in smrtne žrtve 
še večja. 

V tabeli 1 je predstavljeno 17 primerov z najhujšimi posledicami v zgodovini 
nočnih lokalov oziroma diskotek. Skupno število mrtvih samo v teh 17-ih primerih 
je več kot 3300 oseb. Razporejene so glede na število mrtvih. 


Kraj Čas Št. Vzrok 
mrtvih 
Goteborg, Švedska, 29. oktober 1998 63 Požig iz 
objestnosti 
Santika Club, | 1. januar 2009 66 Ognjemet ali 
Bangkok, Tajska elektrika 
Alcala 20 17. december 1983 82 Elektrika je vnela 
Madrid, Španija zavese 
Happy Land, Bronx, | 25. marec 1990 87 Požig iz 
New York objestnosti 
Great White West , 20. februar 2003 100 Pirotehnika 
Warwick, Rhode Island nastopajočih 
Klub 5-7 Isere, Francija | 1 november 1970 146 Odvržena 
vžigalica 
»Lame Horse« Perm, | 5. december 2009 156 Ognjemet 
Rusija 
Ozon Disco Club | 18. marec 1996 162 DJ - kabina 
Ouezon City , Filipini 
Beverly Hills Supper | 28. maj 1977 165 Električna 
Club Southgate, napeljava 
Kentucky 
Republica Cromafion , 30 december 2004 194 Pirotehnika 
Buenos Aires, udeležencev 
Argentina 
Ritem Club MNatchez, | 23. april 1940 209 Odvržena 
Mississippi vžigalica 
Fuxin Diskoteka Fuxin, | 27. november 1994 234 Malomarnost pri 
Kitajska prižiganju 
cigarete 
Kiss Club Santa Maria, | 27. januar 2013 236 Pirotehnika 
Rio Grande do Sul, nastopajočih 
Brazilija 
Luoyang, Henan, | 25. december 2000 309 Širjenje požara iz 
China spodnjih 
nadstropij 
Cocoanut Grove | 28. november 1942 492 Prižgana 
Boston, vžigalica 
Massachusetts 

Cocoanut Grove | 1903 602 Vzrok ni znan 
Chicago Iroguois 
Theatre 

SKUPAJ 3300 


6 NEVARNOSTI IN TVEGANJA V NOČNIH LOKALIH 


V nadaljevanju so predstavljene tiste nevarnosti, za katere je večja verjetnost, 
da do njih pride v nočnih lokalih oziroma v diskotekah (požar in eksplozije, zaradi 
poškodb, do katerih lahko pride do panike pa so pomembni tudi primeri najave 
eksplozivnega telesa in drugi vzroki, pri katerih se izvaja evakuacija ljudi iz 
varovanega objekta (poplave, potresi, nesreče večjega obsega). 


6.1 Nevarnost požara 


Do požara lahko pride zaradi različnih vzrokov. Med vzroke lahko štejemo tiste, 
ki jih povzročijo ljudje s svojim namernim ali nenamernim ravnanjem. Med 
nenamerna ravnanja lahko štejemo zlasti požare, ki so posledica igre, 
malomarnosti, nepazljivosti, neznanja, napak, nespoštovanje protipožarnih 
standardov, itd. (Polič 1994). 


Vir: http://oddculture.com/historys-top-15-worst-nightelub-fires/ julij 2015 

Med namerne vzroke požarov spadajo (Vreeland in Levin, 1980): 


- požig zaradi dobička, 
- požigi iz maščevanja, ljubosumja, samomorilski požigi ali 
- politični vzroki, vandalski, požigi pri neredih. 


Strokovnjaki s področja požarne varnosti gorenje opredeljujejo kot spajanje 
gorljive snovi s kisikom, gorljive snovi pa se lahko pojavljajo v trdni, tekoči ali 
plinasti obliki. Kemijsko gledano je gorenje proces, ki ga imenujemo oksidacija — 
gorivo se spaja s kisikom, pri tem pa se sprošča toplota in nastajata voda ter 
ogljikov dioksid. Količina sproščene toplote je odvisna od vrste goriva in oskrbe 
z zrakom. Plinasta goriva gorijo hitreje od trdnih, gorenje v čistem kisiku pa je 
hitrejše od gorenja v zraku. Voda in ogljikov dioksid nastajata med gorenjem le 
ob idealnih razmerjih med gorivom in zrakom, česar pa seveda v požaru ni. Tako 
se v požaru v zrak sprošča kar nekaj snovi, večina je za človeka posredno ali 
neposredno škodljiva. Med gorenjem se predvsem pri gorenju trdnih in nekaterih 
tekočih (ogljikovodiki) snovi sprošča tudi dim, ki je zmes aerosolov ter plinastih 
in trdnih snovi. Med bolj nevarne plinaste snovi spadata ogljikov monoksid in 
vodikov cianid. Dim v požaru zmanjšuje vidljivost, poleg tega pa je vroč in s tem 
dodatno ogroža ljudi. 


Poškodbe v požaru 


- prizadeta pljuča zaradi vdihavanja dima ali vročega zraka, zastrupitve, 

- opekline notranjih organov in kože, elektrošoki zaradi poškodovane 
električne napeljave, 

- telesne poškodbe zaradi eksplozije na kraju nesreče in 

- - telesne poškodbe zaradi zdrsa, padca ali udarca - večinoma ob umiku s 
kraja nesreče. 

6.2 Eksplozija eksplozivnega telesa 


Za delovanje eksplozivnih teles je značilno, da eksplozivno telo vsebuje lastni 
oksidant, ki ob izgorevanju ustvarja potreben dodaten kisik. Zaradi tega je 
reakcija burna, navadno jo spremlja detonacija, ki predstavlja udarni val. 


Nastavitev eksplozivnih teles in eksplozij v nočnih lokalih oziroma diskotekah je 
v svetu precej pogost pojav, saj je na manjšem prostoru skoncentrirano večje 
število ljudi, kar pomeni, da dogodek spremlja velika publiciteta, in je to pogosto 
glavni motiv storilcev. Pogosto je vzrok nastavitve eksplozivnega telesa tudi 
maščevanje, izsiljevanje in drugi kriminalni motivi. 


Vir: http://www.rtvslo.si/crna-kronika/foto-in-video-policija-isce-konkretne- 
osumljence/215374 julij 2015 


Pri nas v povezavi z nastavitvami eksplozivnih teles v nočnih lokalih izstopata 
dva primera. Prvi primer je diskoteka Million Club v Kranju, kjer so mladostniki 
oktobra 2009 odvrgli ročno bombo pred vhod. Drugi nekoliko bolj oddaljen primer 
je iz leta 1999, ko je gostu diskoteke Lipa v Spodnjih Pirničah eksplodiralo 
eksplozivno sredstvo, nastavljeno pod osebni avtomobil. 


23 


Eksplozija kot potencialna nevarnost 


V primeru zaznave predmeta, za katerega se upravičeno domneva, da gre za 
eksplozivno telo je treba poskrbeti za obveščanje odgovornih oseb, takoj se je 
treba umakniti na varno razdaljo in preprečevati dostop drugim osebam. Ljudi se 
takoj umakne iz bližnje okolice in obvesti odgovorne osebe in varnostnike, ki 
organizirajo evakuacijo in obveščajo policijo. Sumljivih predmetov se naj nihče 
ne dotika in se jih naj ne premika. Največjo utemeljenost suma dajejo predmeti, 
ki so primernega volumna na primerni lokaciji, da v določenem času učinkovito 
delujejo na večjo ali ciljno skupino ljudi oziroma konstrukcijo stavbe. Eksplozivna 
telesa so lahko nameščena tudi z namenom splošnega ali namenskega 
zastraševanja oziroma vzbujanja radovednosti s ciljem koncentriranja čim 
večjega števila ljudi na določenem mestu, kjer se pripravlja primarna eksplozija. 
Eksplozivna telesa se lahko podstavijo tudi v novo postavljenih, zamenjanih ali 
servisiranih napravah (avtomati za vodo oziroma prigrizke, bela tehnika, 
elektronske komponente, gasilna tehnika, idr.). Takšne naprave lahko delno ali 
v celoti delujejo tudi v skladu s svojo izvirno funkcijo. 


Grožnje z nastavitvijo eksplozivnega telesa kot realna nevarnost 


Med osnovne varnostne ukrepe za zagotavljanje varnosti ljudi in premoženja v 
nočnih lokalih sodijo tudi ukrepi za preprečevanje vnosa orožja, nevarnih in 
prepovedanih predmetov med katere sodijo tudi eksplozivne naprave. 
Pomembno vlogo na tem področju ima tako varnostno osebje, kot tudi 
odgovorna oseba za varstvo pred požarom, ki v okviru svojih obveznosti redno 
pregleduje območje in odstranjuje vse neznane predmete, ki bi lahko 
predstavljali nevarnost požara. 


V primerih, ko naloge varovanja (npr. nočni lokali, diskoteke in drugi varovani 
objekti) opravljajo varnostniki, ti izvajajo varnostne ukrepe na vstopu v lokal, v 
notranjosti varovanega objekta, kakor tudi v njegovi zunanjosti. Ob nastopu 
službe podrobno pregledajo celotno varovano območje, posebej so pozorni na 
predmete, ki predstavljajo ali bi lahko predstavljali nevarnost. V teh primerih gre 
lahko za neznane predmete, ki ne sodijo v nek prostor (zapuščene in odložene 
torbe, kovčki in drugi predmeti brez lastnika) o katerih takoj obvestijo odgovorno 
osebo oziroma predstavnika varovanega objekta. Ob prihodu obiskovalcev 
varnostniki vse dobro vsaj vizualno pregledajo, pri tem pazijo, da se ne vnaša 
lastne pijače in ostalih nedovoljenih stvari, pri čemer varnostniki polagajo 
pozornost tudi na orožja, nevarne in prepovedane predmete, tako da je vnos 
eksplozivnih teles praktično nemogoč. Če okoliščine kažejo, da ima oseba pri 

sebi orožje, nevaren ali prepovedan predmet se osebo lahko tudi podrobneje 
pregleda, bodisi osebno kot tudi s pomočjo tehničnih sredstev — pogosto se 
uporabljajo tudi detektorska vrata ali ročni detektor kovin. 


V primeru, da je dobro opravljen predhoden pregled varovanega objekta in da 
se dobro opravlja vstopna kontrola na vhodu (dvojno pregledovanje) je 
verjetnost, da bi bilo v varovanem območju nastavljeno eksplozivno telo in da se 
to ne bi odkrilo, neznatna. 


Tako kot ob vstopni kontroli obiskovalcev, enako tudi ob vsakem sumu, da bi 
lahko bilo kaj nenavadnega v varovanem objektu, varnostniki in osebje 
organizatorja vse prostore varovanega objekta temeljito pogledajo. 


V nočnih lokalih se spremlja tudi: 


- kako pogoste so najave eksplozivnega telesa v zadnjem obdobju, 

- koga so varnostniki ta dan zavrnili in bi lahko iz maščevalnosti lažno 
naznanjal prisotnost eksplozivnega telesa, 

- kakšne so govorice med mladimi, kdo bi lahko to počel, kdo bi se s tem 
postavljal, 

- kdo bi želel s takšnim preplahom nočnemu lokalu povzročiti 
gospodarsko škodo. 


Vsi ti dejavniki nam pomagajo pri sprejemanju odločitev o izvajanju posameznih 
varnostnih ukrepov in pri ugotavljanju resnosti grožnje. 


Ob najavi eksplozivnega telesa in prihodu policije, vodjo policijske intervencije 
seznanimo z varnostnimi ukrepi, ki smo jih izvedli bodisi ob prevzemu varovanja 
varovanega objekta, s preventivnimi in drugimi ukrepi na podlagi načrta 
varovanja in z drugimi dejstvi in okoliščinami, ki smo jih navedli zgoraj. 
Praviloma predlagamo, da se varovani objekt in prireditveni prostor ponovno 
temeljito pregleda skupaj s policisti s čemer se zagotovi, da na varovanem 
objektu ni ničesar kar bi lahko ogrozilo varnost ljudi in premoženja. 


V kolikor so na opisan način izvedeni vsi nujni varnosti ukrepi je verjetnost, da bi 
bilo v varovanem objektu nastavljeno eksplozivno telo minimalna, oziroma je ni. 
V takšnih primerih je odgovorni osebi bistveno lažje sprejeti odločitev o tem ali 
je zaradi grožnje z nastavitvijo eksplozivnega telesa treba izvesti evakuacijo ali 
pa so zadoščali izvedeni preventivni in varnostnih ukrepi. Pogosto bi lahko bil 
ukrep splošne evakuacije v nesorazmerju z nastalo gospodarsko škodo, ki bi 
zaradi odločitve o izvajanju tega ukrepa, nastala lastniku oziroma upravljavcu, 

zaradi česar je strokovnost izvajanja preventivnih in varnostnih ukrepov še toliko 
bolj utemeljena. Z ustrezno predstavitvijo dejanskega stanja in vseh dejstev in 
okoliščin ter o izvedenih varnostnih ukrepih je lažja tudi odločitev vodje policijske 
intervencije, ki na takšen način lažje oceni dejansko ogroženost oziroma 
verjetnost, da bi do eksplozije tudi dejansko prišlo. 


Policija lahko v primeru, da tako oceni na podlagi znanih dejstev in okoliščin med 
drugim uporabi nekatera policijska pooblastila (ukaz, varnostni pregled, pregled 
osebe, vstop v tuja stanovanja in v druge prostore, opravljati protiteroristične 
preglede, začasno omejiti gibanje oseb, prepovedati približevanje osebi, kraju ali 
območju) in izvajati druga pooblastila določena z zakonom z namenom 
varovanja ljudi in premoženja. Policisti smejo vstopiti v tuje stanovanje in druge 
prostore in izvesti protiteroristični pregled, če je med drugim to nujno za 
zavarovanje ljudi in premoženja. Pri tem smejo prostor oziroma objekt tudi 
izprazniti, prepovedati dostop do njih ter jih neposredno ali s tehničnimi sredstvi 
pregledati. To lahko storijo tudi če lastnik ali uporabnik prostora ne dovoli ali noče 
sodelovati in sicer brez njegovega sodelovanja in brez njegove navzočnosti (55. 
člen zakona, ki ureja naloge in pooblastila policije). 


Vir: http://www.oslobodjenje.ba, julij 2015 

7 KRIZNI MENEDŽMENT 


Priprave, izvedba in usposabljanje za izvajanje evakuacije štejemo v krizni 
menedžment. Pri tem je pomembno razumeti, da je treba ukrepe kriznega 
menedžmenta pripravljati v krogu strokovnjakov in ljudi iz prakse, saj le tako 
lahko zagotovimo, da bodo učinkoviti v primeru realne situacije. Preveč pogosto 
so ukrepi priprave in usposabljanja za izvajanje evakuacije preveč birokratsko 
naravnani, kar v realni situaciji pomeni, da so v realni situaciji neuporabni ali pa 
pomanjkljivi. V skladu s predpisi s področja požarne varnosti so vaje evakuacije 
obvezne med drugim tudi za objekte, kjer se zadržuje večje število ljudi. 


Vir: http://www.rcmp-gre.ge.ca/gazette/vol76no4/cover-dossier julij 2015 


Primer usmeritev za obvladovanje izrednih dogodkov: 
- Priprava krovne varnostne politike in izrednih varnostnih politik 
- Uvajanje celotnega varnostnega sistema 
- Priprava in izvajanje politike varovanja ljudi in premoženja 
- Organizacija in izvajanje varnostnih ukrepov ter zagotavljanje 
varnostne kulture zaposlenih 


Zgornji primer kompleksno predstavlja model usmeritev za pripravo in 
organiziranje ukrepov kriznega menedžmenta. Posameznemu uporabniku je 
prepuščeno razvijanje svojega lastnega koncepta kriznega menedžmenta, ki je 
odvisno od velikosti organizacije ter od njenih poslovnih procesov. Gornji model 
predstavlja posamezne procese kriznega menedžmenta, ki jih moramo 
upoštevati, če želimo, da bomo v primeru nastanka realnih situacij uspešni in 
učinkoviti. 

8 EVAKUACIJA 


8.1 Pojem in definicija evakuacije 


Evakuacija je takojšen (enkraten ali postopen) in hiter premik ljudi stran od 
grožnje ali dejanskega pojava nevarnosti. V praksi predstavljajo primeri 
evakuacij od evakuacij majhnega obsega v zgradbah zaradi grožnje z bombnim 
napadom ali požara, do obsežnih evakuacij večjih območij zaradi poplav, 
potresov, obstreljevanja ali približevanja orkana. (Wikipedia, 2013, Evakuacija) 


Pravočasno in pravilno vodena evakuacija je eden izmed najbolj učinkovitih 
ukrepov za zmanjšanje ogroženosti človeških življenj (Alexander, 2002). 


8.2 Razčlenitev evakuacije 


V praksi so se načrti za evakuacijo v sili razvili z namenom, da se zagotovi kar 
se da zanesljive ukrepe za evakuacijo zaradi skrajšanja časa evakuacije vseh 
uporabnikov neke zgradbe, mesta ali regije. Merilo za te ukrepe oziroma 
postopke je »evakuacijski čas«. Evakuacijski čas bo odvisen od števila 
uporabnikov, ki jih je treba evakuirati, dolžine in širine evakuacijskih poti, 
poznavanja evakuacijskih poti s strani uporabnikov, vodenja in postopkov 
organiziranja evakuacije, ustreznih informacij, uporabljenih tehničnih sredstev, 
ipd. 


Evakuacijski čas je odvisen od zaporedja procesov in sicer: 


a) časa od vžiga do odkritja oziroma zaznave požara, 

b) časa od odkritja nevarnosti do splošnega opozorila uporabnikom, da je 
potrebna evakuacija, 

c) od evakuacijskega časa, ki ima dve fazi: 

- čas pred začetkom umika (od trenutka, ko se uporabniki stavbe zavejo 
nevarnosti, do trenutka, ko se začnejo premikati proti izhodom), ki sestoji 
iz časa, potrebnega za prepoznanje nevarnosti in časa, potrebnega za 
različne dejavnosti pred začetkom pomikanja proti izhodom, 

- čas, potreben za pot do varnega mesta (čas, ki ga uporabniki stavbe 
potrebujejo za premik na varno mesto). 

Načrtovanje evakuacije lahko izvajamo po dveh metodah. Prva konservativna 
metoda se veže na predpise in standarde — imenuje se klasična preskriptivna 
metoda načrtovanja evakuacije. Druga metoda temelji na uporabi inženirskih 
računskih metod (tudi metod požarnega inženirstva). V praksi je najpogosteje 
kombinacija obeh metod s katerima dosežemo najboljše rezultate. Kot merilo za 
dobro ali slabo izvedbo evakuacije je najpogostejše merilo evakuacijski čas. Pri 
tem je izrednega pomena upoštevanje slabih in dobrih praks, predpisov, 
usposabljanje in izvajanje praktičnih vaj evakuacije. Pri tem si lahko pomagamo 
z uporabo simulacij, kot je modeliranje pretoka ljudi v stavbi. Pravilno načrtovanje 
evakuacije zagotovi več evakuacijskih izhodov in drugih praktičnih rešitev za 
zagotavljanje hitre, varne ter popolne evakuacije. Pri določanju evakuacijskega 
časa je treba upoštevati tudi človeški faktor, ki lahko vpliva na posameznikovo 
sposobnost oziroma pripravljenost evakuiranja. Zato je najboljši sistem 
alarmiranja izveden tako, da uporabnika obvesti tako slušno, kot tudi vizualno. 
Najboljše rešitve so predmet upoštevanja dobrih in slabih praks, standardov in 
predpisov, ki določajo uporabo standardov. 


8.3 Faze evakuacije: 


Odkritje preteče nevarnosti. 

Alarm -— obvestilo. Pogosto je treba pričakovati pasivnost, zmedenost, 

preplah. 

3. Odrejanje evakuacije (alarmi — glasovno sporočilo, aktivnosti vodstva 
oziroma odgovorne osebe za izvajanje evakuacije ali uporabnikov 
samih). 

4. Pripravljenost na evakuacijo (reakcija uporabnikov). 

5. Izvajanje evakuacije (organiziranje in gibanje uporabnikov po 
evakuacijskih poteh) 

6. Zbiranje na zbirnem mestu - varnem območju (nudenje pomoči) 

7. Posredovanje podatkov o izvedbi evakuacije vodji intervencije 

8. Saniranje posledic evakuacije ter nastale škode 


DD — 

9 NAČRTOVANJE EVAKUACIJE 


9.1 Ocena stopnje tveganja 


Ocena stopnje tveganja je podlaga za načrt varovanja ali kot pravi Vršec 
(2003:1) varovanje objekta se zmeraj prične z oceno stopnje tveganja ter analizo 
varnostnih tveganj. Ocenjevanje ogroženosti in varnostnih tveganj je ena od 
šibkih točk v procesih oblikovanja varnostnih politik in v procesih vzpostavljanja 
varnostnih sistemov saj s pomočjo ocene stopnje tveganja ugotavljamo 
ranljivosti, ogroženosti in tveganja, ugotavljamo njihovo verjetnost in pogostost 
pojava ter vpliv, ki ga predstavljajo za naše delo. 


Ocena stopnje tveganja je hkrati tudi podlaga za načrtovanje evakuacije. 
Organizacijo evakuacije in preventivne ukrepe v primeru požara ureja požarni 
red, grafično pa izvedbo evakuacije prikaže načrt evakuacije, ki mora biti 
izobešen na vidnem mestu. Pravno formalno v primeru drugih varnostnih 
dogodkov zahteve za organizacijo in izvajanje evakuacije niso opredeljene, 
vendar so ukrepi evakuacije na podlagi predpisov s področja požarnega 
varovanja izvedljivi tudi v primeru drugih nesreč, potresov, poplav, najave 
eksplozivnih teles, eksplozije nevarnih snovi ali bombe. 


Računalniška simulacijska orodja 


Tehnično poznamo veliko računalniških simulacijskih orodij, vendar praksa 
pogosto pokaže določene tehnične izjeme in psihosocialne specifike, kot so 
teorija stampeda, normativni pristop in teorija socialne identitete (njihov družbeni 
položaj). Pogosto je bilo ugotovljeno tudi, da je ključnega pomena učinkovita 
komunikacija z ljudmi v času nesreče. Dobra komunikacija ima lahko celo 
pomembnejšo vlogo od konfiguracije prostora. Zato bo v prihodnosti moralo 
simulacijsko orodje preizkusiti tudi različne komunikacijske metode v okviru 
aktivne evakuacije in spremljati vpliv na množice na ta pogosto odločilen 
dejavnik. 

9.2 Načrt evakuacije 


Primer načrta evakuacije: 


LEGENDA : 

ij ROČNI JAVLJALNIK POŽARA 

Um IZHOD 


0 NanAJATE SE TUKAJ 

NAČRT EVAKUACIJE 


OBJEKTA 
3. nadstropje 
1:250 


o 5 10m 


Lija Et PULELI 

Načrt evakuacije predstavlja grafični prikaz objekta ali delov objekta, ki prikazuje 
položaj posameznega prostora in prikaz urejenega gibanja po evakuacijski poti 
na varno. V njem je vrisana evakuacijska pot, zbirno mesto, položaj nameščenih 
naprav, opreme in sredstev za gašenje ter ročnih javljalnikov požara. (Trček 8 
co 2013). 


Komunikacijske poti med evakuacijo: 


- horizontalne komunikacije (hodniki, veže, medprostori — v istem nivoju) 
- vertikalne komunikacije (stopnišča, dvigala ipd., požarne stopnice in 
požarne lestve ipd.). 


Tehnične zahteve za evakuacijske poti so s predpisi natančno določene, lahko 
pa se jih opredeli tudi z metodami požarnega inženirstva (Trček 8 co 2013). 


Zahteve za evakuacijske poti 


- oblika in razporeditev mora omogočati varen umik, 

- širina in dolžina morata biti prilagojena številu in funkcionalni mobilnosti 
uporabnikov, 

- da so zaščitene s požarno odpornimi elementi, 

- nadzirano širjenje dima, 

- biti morajo obdane z materiali, ki ne gorijo in pri tlenju ne oddajajo 
dima, 

- na evakuacijskih poteh moramo namestiti naprave za usmerjanje in 
varen umik (varnostna razsvetljava, znaki za zasilne izhode, pomožen 
vir energije, varnostne kljuke na vratih (panične kljuke), varnostna 
obvestila (kske.fgg.uni-lj, 2013). 


Vir: http://mktpt.sinalux.eu/gca/?id-123 julij 2015 

Požarne cone 


Stavbe so razdeljene na požarne sektorje (sektorji so med seboj razmejeni s 
požarno odpornimi elementi). Prehajanje med conami je mogoče skozi požarna 
vrata. Zahtevana požarna odpornost vrat je predpisana (običajno 30 minut). 
Število in dolžina evakuacijskih poti je odvisna od namena in višine stavbe in od 
števila ljudi v stavbi in njihovih sposobnosti (kske.fgg.uni-lj, 2013). 


Vir: http://www.tenlinks.com/news/PR/egua/042213 bps software.htm julij 2015 


Varno mesto 


Je začasno pribežališče, kjer počakajo osebe, ki se ne morejo evakuirati (osebe 
s posebnimi potrebami). 


Planirano (namensko) varno mesto je zaščiteno pred ognjem, dimom in drugimi 
nevarnostmi ter ima neposredni izhod (običajno na stopnišče). Varna mesta so 
lahko načrtovana tudi na odprtem balkonu, stopnišču, požarni strehi ipd. 

Vir: http://www.industrialfireprotection.co.uk/our-services/fire-walls/ julij 2015 


Priložnostna varna mesta ljudje najdejo in se na njih zatečejo praviloma zaradi 
prekinjene evakuacijske poti. To so navadno balkoni, strehe ali drugi deli, ki so 
oddaljeni od nevarnosti in jim hkrati omogočajo pozivanje pomoči s klici. Vse 
pogosteje pa pri iskanju pomoči ljudje tudi v takšnih situacijah uporabljajo lastne 
mobilnike. 


Ovirane osebe 
Evakuacijska pot mora biti prilagojena uporabnikom (invalidi, otroci ipd.). To 


pomeni, da se lahko ovirana oseba brez pomoči umakne na prosto ali na varno 
mesto (od koder je zagotovljen varen umik ob pomoči ene ali več oseb) 


(kske.fgg.uni-lj, 2013). 
o) e 
MN 

Poni 


10 POSTOPEK EVAKUACIJE 


10.1 Alarmiranje in usmerjanje 


Varnost ljudi je zelo odvisna od zgodnjega odkrivanja požara in alarmiranja. 


Odgovorni za evakuacije pogosto ne upoštevajo vseh izrednih dogodkov 
oziroma omalovažujejo stopnjo nevarnosti pri sprejemu odločitve za evakuacijo. 


V praksi je odzivnost na alarmiranje na zelo nizki ravni. Gre za splošen odziv 
uporabnikov ob sprožitvi znaka (signala) za evakuacijo, ki je navadno zaradi 
slabe obveščenosti, usposobljenosti in osveščenosti slab. Gneča in panika ter s 
tem povezane poškodbe bi se v večini primerov dale preprečiti s takojšnjim 
upoštevanjem vseh znakov nevarnosti, spoštovanjem načrtovanih ukrepov in 
navodil odgovornih oseb za evakuacijo. Pogosto se pri načrtovanju ukrepov 
požarnega varovanja spregleda izreden pomen modernega in učinkovitega 
komunikacijskega sistema v obliki ozvočenja in z uporabo drugih 
komunikacijskih sistemov s pomočjo katerih vse uporabnike jasno opozorimo na 
nevarnosti in jih sproti obveščamo o nevarnostnih, ki jim pretijo. 


V okviru teoretičnega usposabljanja in rednih praktičnih vaj evakuacije je treba 
odgovorne osebe in ostalo osebje naučiti kako prepoznati in se pravilno odzvati 
na nevarnost. Izrednega pomena je sposobnost prepoznave nevarnosti (npr.: 
vonj po plinu, pregrevanju različnih snovi,...), ločiti realne nevarnosti od umetno 
ustvarjenega ozadja oziroma efektov (npr. umetni dim — megla za animacijo ima 
druge karakteristike kot smrad in dim, ki je posledica pregrevanja ali gorenja, 
žganja ipd...), poznavanje preventivnih ukrepov (prepoved kajenja, izbor in 
delovanje gasilnikov in ostale opreme, čiščenje peči in dimovodnih naprav, redno 
servisiranje naprav, ki oddajajo toploto, redno vzdrževanje električnih naprav, 
ustrezno hranjenje vnetljivih snovi, odmike virov vžiga od gorljivih in vnetljivih 
snovi (npr. odmik zaves od peči), ipd. 


Ves čas si moramo prizadevati k obveščenosti in osveščanju uporabnikov 
objektov (dodatna opozorila - table, letaki, monitorji). Te vsebine je priporočljivo 
podajati v obliki animacij (podobno, kot so prikazi reševanja iz letala), lahko se 
to izvede demonstrativno ali s pomočjo slik ali filmov, ipd. Zaradi hitrega tempa 
življenja je priporočljivo te vsebine prikazovati na mestih, kjer ljudje »postojijo« 
npr. na vhodih, v čakalnicah, sprejemnicah, dvigalih ali čakalnih vrstah ipd. V 
nočnih lokalih se priporoča, da so znaki povezani s požarnim varovanjem 


35 


in evakuacijo večji in dobro osvetljeni, da so dobro vidni — da bodejo 
obiskovalce v oči! 


KMOWw Your Fire 
Evacuntion Plam 


jate 


Včasih si kakšno stvar bolje zapomnimo če je prikazana v parodiji (glej sliko 
spodaj) 


EVACUATION STRATEGY 
z li 
MM 
Ma 
—I MI 
4 , 
1. PEOPLE IN YOUR WAY 2. WINDOW 3. SAFETY 


Vir: http://jeibi.deviantart.com/art/Evacuation-Strategy-410207169 julij 2015 

Pomembno: 


Z različnimi ukrepi obveščanja in osveščanja je treba povečati splošno družbeno 
zavest v primeru nevarnosti. Izrednega pomena je poznavanje znakov za 
nevarnost, poznavanje postopkov evakuacije, hkrati pa je treba ukrepe, znake in 
obvestila prilagoditi tudi oviranim osebam. 


O nevarnosti, začetku in poteku evakuacije mora odgovorna oseba za 
evakuacijo uporabnike obveščati na vse razpoložljive načine: bodisi preko 
uradnega napovedovalca, preko rediteljev, varnostne službe, gasilcev, policije in 
drugih odgovornih oseb na prireditvi ter s pomočjo informacijske tehnologije kot 
je sporočilo na glavnem semaforju ali LCD zaslonu (Potočnik, 2012). V objektu 
lahko vsi zasloni, monitorji in osebni računalniki v primeru evakuacije postanejo 
vir informacij o evakuaciji — prikazujejo napis: »Evakuacija« in načrt evakuacije 
in druga pomembna obvestila za varno izvedbo evakuacije. 


Dobre in slabe prakse tujih strokovnjakov pri evakuacijah v primeru 
obsežnih evakuacij ob naravnih nesrečah: 


Kako se ljudje odzivajo na zahteve za evakuacijo? 


Ljudje se na splošno v primeru prejema jasnega obvestila o nevarnosti obnašajo 
na urejen način. Nekateri se bodo takoj evakuirali, medtem, ko drugi obvestila o 
nevarnosti in poziva k evakuaciji ne bodo upoštevali. Od tega upoštevanja je tudi 
izredna razlika v evakuacijskem času: 


-  »Posameznik lahko sliši in sprejme opozorilo o nevarnosti, vendar pa se 
vedenje in reakcija ljudi ob tem lahko bistveno razlikujejo - eni se bodo 
evakuirali, drugi morda ne« (Ouarantelli, 1990, 6). 

-  »Približno 39% (140) anketiranih v našem vzorcu so se sami in / ali z 
njihovim družinami evakuirali iz območja v času krize« (Three Mile Island, 
Cutter in Barnes, 1982, 116). 

-  »Malo več kot polovica (okoli 53%) gospodinjstev se je iz Floride evakuiralo 
ob orkanu Georges« (Dash in Hearna Morrow, 2001, 122). 

-  »Ugotovili smo, da so odstopanja glede upoštevanja ukrepov pri evakuaciji 
v razponu od 32% do 98%, odvisna tudi glede na ogroženost ljudi« 
(Sorensen in Mileti. 1988, 202). 

-  »Stopnja evakuacije se je pod pogoji zaznanega visokega tveganja gibala 
od 40% do 100%« (Sorensen in Mileti, 1988, 203). 

-  »Ljudje prilagodijo hitrost izvajanje evakuacije v skladu z resnostjo in 
časovnim bližanjem nevarnosti« (Sorensen in Mileti 1988, 203). 

Med evakuacijo navadno ni ali je zelo malo panike 


Nekateri ljudje so panični, ko se izkaže, da so njihova življenja v veliki nevarnosti. 
Požari v Chicagu in nočnemu klubu na Rhode Island (17. februarja 2003) kaže, 
da lahko ljudi zajame panika zaradi bega pred požarom. Mnogi pogosto pozabijo 
možnost drugih izhodov, razen tistih pri katerih smo vstopili. 


-  »Panika je redka in ni tipični odziv na dojemanje nevarnosti« (Guarantelli, 
1990, 8). 


Nekateri ljudje se bodo evakuirali sami, tudi brez poziva 


-  »Številke se gibljejo med 20% in 30%« (Baker, 1987). 

-  »Predčasna evakuacija se zgodi, če ima uradno opozorilo zamudo in če 
nastopi potencialno nevarna situacija, ali če poteče primeren čas med 
začetnimi in uradnimi opozorili.« (Sorensen in Mileti, 1988 203 -204). 


Evakuacija na poziv 


Vir: http://www. flyingmickey.com/articles/080214 eng.htm julij 2015 

»Drugi najpogostejši razlog za evakuacijo so uradni pozivi. Ti podatki 
kažejo zaupanje državljanov v uradnike kot osebe, ki imajo dostop do 
posebnih informacij o nevarnosti in prevzemajo odgovornost za 
organizacijo in vodenje evakuacije v izrednih razmerah« (Perry, 1983, 
41). 

»Več kot polovica (60 %) vprašanih je povedala, da so počakali, do 
začetka evakuacije« (Fischer et. Al., 1995, 33). 


Neodzivnost na pozive k evakuaciji 


»Zlasti pri naravnih nesrečah je velik problem prepričevanje ljudi, da se 
sploh umaknejo z ogroženega območja« (Perry, 1983, 43). 

»Nizek odziv na upoštevanje zahtev za evakuacijo je zaskrbljujoč. Naša 
ocena je, da na svojih domovih ostaja okoli 40.000 ljudi, zaskrbljujoča je 
tudi ugotovitev, da je približno 20% tistih, ki pravijo, da se evakuirajo (več 
kot 8000 ljudi), dejansko pa ostanejo na domovih, kljub zahtevam po 
obvezni evakuaciji« (Dash in Hearn Morrow, 2001, 126). 


10.2 Vzroki neodzivnosti 


Ljudje podcenjujejo nevarnost 


»Za tiste, ki ne verjamejo, da obstaja realna nevarnost, je manj verjetno, 
da se umaknejo« (Kodek, 1984, 17). 

»Glavna razlaga je, da so ljudje prepričani, da ne obstaja realna 
nevarnost« (Perry, 1983, 42). 

»Primer Monroe County je imel najnižjo oceno tveganja za smrt in 
poškodbe, kar je brez dvoma eden od razlogov, da se evakuacija ni 
izvedla v skladu z zahtevami« (Dash in Hearna Morrow, 2001, 125). 


Nejasna opozorilna sporočila. 


»Če sporočilo navaja samo potrebo po evakuaciji območja in ne navaja, 
kako se grožnja lahko prepreči, kako se ji izogne, zaobide ali zmanjša 
tveganje, se ljudje ne odzivajo sorazmerno z nevarnostjo, ki preti. 
Neuspeh evakuacije je lahko posledica pomankanja izrecnih vsebin v 
sporočilu« (Cuarantelli, 1990, 7). 

»Dve tretjini ljudi se ni evakuiralo. Več kot polovica tistih, ki so ostali so 
to storili predvsem zato, ker se jim nevarnost ni zdela dovolj velika, da 
bi upravičevala evakuacijo« (Cutter in Barnes, 1982, 118). 

Strah pred ropanjem 


-  »Osebe zavrnejo evakuacijo, ker menijo da bi lahko njihove izpraznjene 
hiše izropali. Te osebe zanemarijo obvestila za evakuacijo, ker so drugi 
vidiki bolj pomembni kot njihova varnost« (Ouarantelli, 1990, 8). 

-  »14 % ljudi, ki se v času nesreče niso evakuirali, so kot razlog navedli 
strah pred ropanjem« (Cutter in Barnes, 1982, 118). 


Starost 


-  »Delež tistih, ki se evakuirajo se s starostjo zmanjšuje. 45 % vprašanih, 
starih med 20-49 so se evakuirali, medtem ko je območje evakuiralo le 
14% tistih, ki so starejši kot 50 let« (Cutter in Barnes, 1982, 120). 

-  »Med osebami, ki se ne evakuirajo prevladuje populacija srednjih let in 
starejših, kar je mogoče najbolje povzel en anketiranec, ki je zapisal: »V 
20 letih bom tako ali tako mrtev, zakaj bi skrbel« (Cutter in Barnes, 1982, 
120). 

-  »Med dejavnike, ki vplivajo na to, da se osebe ne evakuirajo lahko 
štejemo tudi nezmožnost starejših, da zapustijo dom, da niso prejeli 
opozorila, želja da ne zapuščajo domačega okolja, strah pred izgubo 
neodvisnosti in / ali ločitev od ostalih prijateljev in sorodnikov ter 
zmanjševanje nujnosti evakuacije glede na njihovo starost« (Cutter in 
Barnes, 1982, 120). 


Velikost družine 


-  »Posamezniki, ki živijo sami zahtevo po evakuaciji večinoma 
upoštevajo, ne glede na starost« (Cutter in Barnes, 1982, 121). 

-  »Anketiranci, ki živijo v krogu 5 milj od elektrarne, kjer je prišlo do 
nesreče so se k evakuaciji nagibali bolj, če je v gospodinjstvu več oseb, 
še posebej, če so bivali s predšolskimi otroci« (Cutter in Barnes, 1982, 
121). 

- »Starost je pomemben dejavnik, ki vpliva na evakuacijo v gospodinjstvih 
z dvema ali več osebami« (Cutter in Barnes, 1982, 121). 

-  »Raziskava literature kaže, da je verjetnost evakuacije večja v primeru 
prisotnosti predšolskih otrok. Prisotnost otrok na domu se je izkazala za 
ključni in odločilni dejavnik za evakuacijo« (Fischer et. Al., 1995, 35). 


Med drugimi vzroki za neodzivnost najdemo tudi: pogrešanje družinskih članov 
in hišnih ljubljenčkov, ravnanje sosedov, izobraževanje, vrsta bivališč, druge 
neprijetnosti, odpovedi umika zaradi zamud, oddaljenost od kraja nevarnosti in 
druge dejavnike. 

10.3 Evakuacijski čas 


Evakuacijski čas 


Evakuacijski čas zajema čas pred začetkom umika, čas za gibanje oziroma 
lokalni premik do varnega mesta. Če obstajajo varna mesta, se čas, potreben za 
pot do varnega mesta posebej evidentira in vključi v računanje evakuacijskega 
časa. Všteje se tudi čas za lokalni premik (iz oddaljenih mest do zaščitene 
evakuacijske poti) oziroma čas gibanja po zaščiteni evakuacijski poti oz. 
časovna distanca, potrebna za premik ljudi do izhoda. 


Pri računanju evakuacijskega časa se upošteva povprečna dolžina evakuacijske 
poti z zgoraj izpostavljenimi specifičnimi dejavniki glede na značilnosti 
posameznih skupin uporabnikov. Upošteva se tudi pretočnost ožin in načine 
predvidene evakuacije, ki lahko povečujejo ali zmanjšajo pretočnost in druge 
dejavnike, ki vplivajo na čas evakuacije (npr. navidezno zoženje - vrata in 
stopnišča za 15 cm, ovire 10 cm, hodniki pa celo 20 cm). 


Pomemben dejavnik je tudi količina prisotne svetlobe ali kot pravi Polič (1994), 
da je osvetlitev prostorov pomemben vidik varnega reševanja. Posebno v 
stavbah brez oken ali ponoči, ko odpove električna razsvetljava, morajo ljudje 
vedeti, kam se bodo umaknili. Raziskave so pokazale, da čas reševanja narašča 
s slabšanjem osvetljenosti. Na evakuacijski čas vpliva tudi poznavanje 
evakuacijskih poti. To se nanaša tako na osebe, ki se evakuirajo, kot tudi na 
osebe, ki evakuacijo vodijo. Bolje kot evakuiranci poznajo evakuacijsko pot, 
hitreje bo tekla evakuacija. Pri poznavanju evakuacijske poti je pomembno 
poznavanje vseh ovir na evakuacijski poti. Če so na evakuacijski poti vrata, ki so 

sicer zaklenjena in je ključ v škatlici poleg vrat, tudi to vpliva na čas evakuacije, 
še bolj pa vpliva na čas in tudi na učinkovitost evakuacije, ko so evakuacijske 
poti založene ali celo zaprte (zaklenjena vrata, ključ pa hrani odgovorna oseba, 
ki ne poskrbi za pravočasno odpiranje evakuacijskih poti). 


Čas pred začetkom umika 


Čas pred začetkom umika se šteje od trenutka, ko se ljudje začno zavedati 
nevarnosti, do trenutka, ko se začno umikati iz ogroženega območja — zajema 
čas od trenutka zavedanja oziroma prepoznavanja nevarnosti (odkrivanja, 
javljanja in alarmiranja) do začetka premikanja proti izhodom, kar vključuje tudi 
čas potreben za različne možne dejavnosti pred začetkom pomikanja proti 
izhodu iz objekta. Čas potreben za pot do varnega mesta je čas, ki ga potrebujejo 
ljudje za premik na varno — zbirno mesto (Kranjčič, 2011). Izrednega pomena je 
uporaba primernih komunikacijsko — informacijskih sredstev za alarmiranje in 
obveščanje uporabnikov o pojavu nevarnosti s katerim uporabnike pravočasno 
in jasno opozorimo na nevarnost in jim sporočimo osnovna navodila za potek 
evakuacije. 


Razpoložljiv čas za umik 


Razpoložljiv čas za umik se računa ob hipotetični predpostavki konkretne 
nevarnostni na konkretnem prostoru. Pri tem se ob posebnostih objekta 
(konfiguracija, zgradba, inventar, nevarne snovi) upošteva vrsta nevarnosti, 
eskalacija vplivov (eksplozija, dim, strupeni plini, širjenje temperature ipd.) in 
spreminjanje nevarnosti zaradi teh vplivov. Navadno se pri izračunu 
razpoložljivega časa za umik upošteva čas, ko se v prostoru dim še ne spusti na 
višino 2 m (merjeno od tal). 


Okvirna hitrost gibanja oseb 


1,5 m/s osebe v fizično in psihično dobrem stanju 
1. m/s fizično mobilne osebe 
0,85 m/s omejeno mobilne osebe (otroci, starejši) 


0,5 m/s nesamostojne osebe (potrebna pomoč pri gibanju) (Jazbec 2013) 

Čas za zapustitev širšega ogroženega območja 


V primeru, ko je bila zaradi nevarnosti orkanov potrebna evakuacija širšega 
območja (primer Chatham County) se je čas za izvedbo evakuacije opredelil kot 
čas, ki je potreben, da se evakuira ljudi iz območja evakuacije (čas potreben, da 
se sprazni ceste). Pri tem je treba upoštevati tudi razpoložljiv čas do časa 
prihoda nevarnosti orkana. Evakuacijski čas v primeru nevarnosti orkanov 
vključuje čas, potreben za zavarovanje svojih domov, priprav na odhod, čas, ki 
ga potrebujejo vsa vozila, ki vozijo po cestnem omrežju evakuacijskih poti in 
dodaten čas, porabljen zaradi prometa in prometnih zastojev. Posebej se ne 
računa čas, ki ga potrebuje eno vozilo za prevoz evakuacijske poti. Prav tako 
pogosto zaradi narave in hitrosti orkanov ni zagotovila, da bodo osebe in vozila 
varna, ko dosežejo svoj cilj izven območja nevarnosti. V primerih, ko nevarnost 
vetra prehiti tok evakuacije se evakuacija prekine in se ljudi napoti v bližnja 
zatočišča. Čas se izračuna predvsem na podlagi: števila oseb (vključno s turisti), 
števila vozil na cestnem omrežju, število in zmogljivost evakuacijskih poti, 
potencialni zastoji ali ozka grla, čas dneva in odzivni čas evakuirancev od 
trenutka, ko je izdan poziv k evakuaciji (http://www.chathamemergency.org). 

11 VRSTE EVAKUACIJ 


11.1 Delna evakuacija 


Delna evakuacija zajema evakuacijo iz posameznih delov objekta in ne iz 
celotnega objekta. To pomeni, da se izprazni del objekta, zatečene osebe se 
evakuira v neogroženi del istega objekta oziroma v drugi sektor (Jazbec, 2011). 


Vir: https://iamsd.wordpress.com, julij 2015 


Delna evakuacija se uporabi takrat ko zaradi neke vrste grožnje (ogenj, 
povodnja, nevarnost eksplozije ipd.) ljudi iz ekonomskih, vremenskih ali drugih 
vplivov ne evakuiramo popolnoma, temveč zgolj v potencialno manj oziroma v 
ne nevarni del objekta ali celo temu namenjen prostor (zaklonišče). Pri 
nevarnosti požara premeščanje omogočajo požarni sektorji. Pri povodnji 
premeščanje v višja nadstopja. Pri nevarnosti skplozije ob neobjektivnih 
grožnjah premeščanje zaradi lažjega pregleda stavbe. 

11.2 Popolna evakuacija 


Pri popolni evakuaciji se izvede evakuacija vseh kategorij ljudi ter umik ali 
evakuacija zatečenih ljudi (obiskovalci, stranke, turisti, tujci, šolarji, gojenci, 
ostareli, idr.) na ogroženem območju (Cvahte in Vršec, 2006). 


Popolna evakuacija se lahko opravi tudi glede na območje, kar pomeni, da se 
izprazni celoten objekt (Potočnik 2012). 


11.3 Začasna in stalna evakuacija 


Začasna evakuacija se izvede za omejen čas trajanja nevarnosti. Začasne so 
npr. pri najavi nastavitve bombe, ko se prostor pregleda in ugotovi, da je najava 
lažna in se ljudje lahko vrnejo. Začasne evakuacije lahko trajajo tudi dalj časa: 
npr. pri požaru, ker je po požaru ogroženo območje praviloma neuporabno, še 
dalj časa nevarno in terja požarno stražo, preiskavo vzroka požara, ipd. 


Stalna evakuacija je npr. evakuacija ob elementarnih nesrečah, ko so objekti 
porušeni ali močno poškodovani, da niso varni za uporabo (npr. ob potresu), ko 
je celotno območje nevarno zaradi kontaminacije (jedrska nesreča v Černobilu), 
zastrupitve ali zaradi drugih razlogov vrnitev na evakuirano območje ni varna. V 
teh primerih se evakuiranci preselijo v nove/druge objekte oziroma območja in 
ostanejo tam za stalno. 

11.4 Prostovoljna oziroma priporočljiva evakuacija 


Vir: http://www.wfsb.com/story/27406206/bomb-threat-reported-at-east- 
hampton-high-school julij 2015 


Prostovoljna ali priporočljiva evakuacija se predlaga, ko obstaja verjetnost 
ogrožanja. Ta vrsta evakuacije zajema evakuacijo ljudi, ki so najbolj izpostavljeni 
nevarnosti, ki grozi (npr. orkanu, poplavam ali močnemu vetru). Naslovi se na 
osebe, ki so v času grozeče nevarnosti na morju, na obalnih otokih ali v 
mokriščih, na krovu ladij, in tistim, ki živijo v mobilnih hišicah, avtodomih, ipd (City 
of Kenner Office of Emergency Management  htip://www.kenner.la.us junij 
2015). 


11.5 Obvezna evakuacija 


Obvezna evakuacija se odredi, če je nevarnost neizbežna in obstajajo razlogi, ki 
resno ogrožajo življenje ljudi na tem območju. Osebe se "odločno pozove", da 
se premaknejo na varnejše mesto. Osebe se v okviru diskrecijske pravice lahko 
evakuaciji odpovedo, vendar, se morajo zavedati, da se ob evakuacijah iz večjih 
območij javne službe ukinejo (City of Kenner Office of Emergency Management 
http://www.kenner.la.us junij 2015). 

11.6 Lažna evakuacija 


Tehnični ukrepi lahko avtomatsko sprožijo alarm za evakuacijo zaradi tehnične 
napake in drugih razlogov. Odgovorne osebe v teh primerih pregledajo vzrok 
sprožitve alarma in ko ugotovijo, da je šlo za tehnično napako sprožitve, alarm 
in evakuacijo prekličejo. 


11.7 Zadržana evakuacija 


Ob zaznanem signalu za nevarnost odgovorne osebe pregledajo vzrok sprožitve 
signala. Če ne gre za nevarnost, ki zahteva evakuacijo, nevarnost nevtralizirajo 
pod nivo ogrožajočih vplivov. Če to ne uspejo, »dovolijo« sistemu, da sproži 
signal za evakuacijo ali signal sprožijo sami. 


11.8 interventna evakuacija 


Praviloma je to posledica večje napake na opremi ali nesreče, ki poškoduje 
inštalacije ali konstrukcijske elemente tako, da je potrebna interventna 
evakuacija. Npr.: če se utrga vodovodna cev in se ljudi interventno umakne iz 
območja ogrožanja, ali v primeru najdbe predmeta za katerega se sumi, da gre 
za eksplozivno napravo. Najditelj ljudi opozori, da se umaknejo iz neposredne 
bližine in obvesti odgovorne oziroma pristojne osebe. Ti takoj izvedejo 
interventno evakuacijo iz neposredne bližine. Če se že ob laičnem pregledu 
ugotovi, da ne gre za eksplozivno napravo, se interventno evakuacijo prekliče. 


11.9 Horizontalna evakuacija 


Evakuacijo lahko izvajamo tako, da osebe premeščamo na varno mesto, ki je v 
istem nivoju ali etaži in ga še ni zajel požar. To vrsto evakuacije imenujemo 
horizontalna evakuacija (Jug 2011). 


The Fire Safety Advice Centre UK navaja: »Horizontalna postopna evakuacija 
v večjih kompleksih mora imeti v etaži ognje-odporne oddelke v katere se lahko 
ljudje umaknejo.« 


47 


11.10 Vertikalna evakuacija 


Ob intenzivnem razvoju požara in 
v primerih, ko požar hitro zajame 
celoten objekt izvajamo 
vertikalno evakuacijo (Jug 2011). 


The Fire Safety Advice Centre 
UK navaja: »Odvisno od primera 
požara lahko nastane tudi 
potreba po vertikalni evakuaciji. 
V nekaterih večjih kompleksnih 
se opozorila za klic v sili 
oblikujejo tako da ljudje, ki niso v 
neposredni nevarnosti zaradi 
požara ne hitijo z začetkom 
evakuacije. Sprva se evakuira 
območje, ki je najbližje ognju in 
nadstropja nad njim, ostale ljudi 
se opozori, da počakajo na poziv, 
da se izognemo zastojem na 
evakuacijskih poteh. Sistem za 
opozarjanje bi moral dajati dva 
izrazito različna signala 
(opozarjanja in evakuacije) ali 
dati ustrezna glasovna sporočila 
vir: http://www. firesafe.org.uk/ 
junij 2015 — 

Vir: 
http://nymag.com/nymetro/news, 
julij 2015 

11.11 Postopna evakuacija 


Postopna evakuacija se izvaja glede na hitrost širjenja ogroženega območja. 
The Fire Safety Advice Centre UK navaja: »V nekaterih primerih morda ne bo 
primerno s splošnim alarmom začeti takojšnjo vsesplošno evakuacijo (kino 
kompleksi, gledališča, zabaviščni prostori, nočni lokali, diskoteke)«. Pri tem ne 
gre zgolj za možnost nastanka zmede in gneče, temveč tudi zaradi zagotovitve 
primernega števila osebja za izvedbo evakuacije (http://www.firesafe.org.uk/ 
junij 2015). 


11.12 Planirana evakuacija 


Planirana evakuacija se izvaja v terminskih planih v skladu z oceno ogroženosti 
(npr. 4 ure traja, da se ljudje umaknejo, ker je nevarnost poplav, 24 ur pa traja, 
ob nevarnosti orkana, ipd.). 


11.13 Evakuacija širšega območja 


Evakuacija širšega območja lahko pomeni umik iz ene ali več ulic (npr., da ne 
pade komu kaj na glavo s sosednjih stavb, ker so stavbe močno poškodovane 
ali pa se na njih izvajajo posegi gašenja, reševanja ali kasneje sanacijska dela). 
Iz istih razlogov se lahko prestavljajo tudi zbirna mesta evakuacij. 


11.14 Evakuacija z izolacijo 


Pri nastanku nesreč z biološkimi ali kemičnimi snovmi ali v primeru najdbe 
bioloških ali kemičnih snovi, ki bi lahko negativno vplivale na zdravje, se 
praviloma priporoča izolacija (zadrževanje v notranjih prostorih, brez zračenja, 
izogibanje območjem z večjo koncentracijo, ipd.) Evakuacija z izolacijo oziroma 
izolacija se lahko svetuje tudi v primerih, če ob množičnih demonstracijah policija 
uporabi velike količine solzivca ali evakuacija celotnega kraja ob jedrskih 
sevanjih iz nuklearke). Podoben razlog bi lahko bil epidemiološke narave, kar pa 
je v sodobni družbi že manj verjetno. 

Gaulladet university - oddelek za javno varnost svetuje ljudem, da med kemično 
ali biološko grožnjo, da osebe ostanejo v zaprtih prostorih. Če se uporablja 
kemična snov, svetujejo, da se ljudje pomaknejo v najvišje nadstropje, saj je 
kemikalija najverjetneje težja od zraka in se giblje navzdol. Če se identificira 
snov, ki je lažja od zraka se ljudi pozove da se premaknejo v najnižjo etažo v 

stavbi. Ta zgornja in spodnja nadstropja se imenujejo "varna območja" v okviru 
posamezne stavbe. htip://www.gallaudet.edu junij 2015 


11.15 Evakuacija prostora zaradi sumljive poštne pošiljke 


Vsaka organizacija mora imeti urejen postopek obveščanja in ukrepanja v 
primeru posebnih varnostnih dogodkov. V primeru prejema ali najdbe sumljive 
poštne pošiljke se svetuje, da jo nežno odložite in se umaknete iz prostora in 
ostanete mirni. Izogibajte se kontakta z drugimi osebami. Opozorite bližnje 
sodelavce, varnostno službo in policijo. Izklopi se prezračevalni sistem in omeji 
gibanje. 


11.16 Branjena evakuacija 


The Fire Safety Advice Centre UK govori o strategij, ki se lahko uporablja v 
objektih, ki imajo ognje-odporne dele oziroma enote. Takšen koncept je zlasti 
priporočljiv v bolnišnicah ali domovih za ostarele, kjer so bolniki povezani z 
opremo za življenjsko podporo in se jih ne sme premakniti. Koncept omogoča 
ljudem, da ostanejo v prostorih, dokler gasilci ne pogasijo požara. Popolna 
evakuacija se izvede, le, če se ogenj nevarno razširi in ga ni mogoče 
nadzorovati (http://www.firesafe.org.uk/ junij 2015). 


11.17 Taktična evakuacija in taktičen manever 


Taktična evakuacija je npr. izbira sekundarne evakuacijske poti zaradi 
prevelikega tveganja na primarni evakuacijski poti. Pri požaru gre pogosto tudi 
za omejitev širitve izven požarnega sektorja, zato praviloma ne odpiramo vrat, ki 
varujejo določen požarni sektor (tudi če še ni ognja, lahko z odpiranjem vrat 
ustvarimo pogoje za nezaželen pretok zraka in s tem vzpodbudimo širjenje 
požara), temveč taktično iščemo druge evakuacijske poti. 

Taktični manever je npr. umik ljudi izpred vrat, preden vrata odpremo, ker je 
možnost, da vročinski val zajame ljudi, ki stojijo pred vrati. Potem lahko 
evakuacijo nadaljujemo po zamišljeni poti. Podoben primer bi bil umik ljudi od 
okna, ki ga reševalci razbijejo za pristop ali umik ljudi s strehe stavbe v času, ko 
helikopter spusti vodo na stavbo. Pri priložnostnih varnih mestih iščemo nosilne 
stene, v primerih možnosti eksplozije iščemo zaklon, upoštevajoč predvsem 
oddaljenost od vira eksplozije, nato pa tudi usmerjenost oziroma širjenje 
eksplozije, trdnosti pregrad (nosilne stene ali celo tektonske ovire) in 

konstrukcijskih značilnosti pregrad (npr. vogali, pri eksplozijah v drugih 
nivojih/nadstropjih pa tudi podboji, ipd.) 


11.18 Takojšnja evakuacija 


Takojšna evakuacija se izvaja v primerih, ko se nevarnost pojavi nenadoma in 
se širi hitreje kot to dopušča evakuacijski čas (npr. požar). 


Humboldt state university ob takojšni evakuacij zahteva: »Ob opozorilnem 
alarmu zapustite stavbo kot je mogoče hitro. Ne izgubljajte časa za iskanje vaših 
nepotrebnih osebnih predmetov, vrednosti, prenosnih računalnikov, ipd.« 
(http://www2.humboldt.edu junij 2015). 


The Fire Safety Advice Centre UK takojšnjo evakuacijo opredeljuje kot 
evakuacijo iz vseh prostorov na opozorilni znak za nevarnost - alarm prek 
sistema za opozarjanje na požar (http://www.firesafe.org.uk/ junij 2015). 


11.19 Spontana evakuacija 


Humboldt state university za temelj spontane evakuacije postavlja pretok 
informacij od ust do ust. Pri tem svetuje »Vzemite svoje osebne stvari, 
nahrbtnike, prenosne računalnike, ključe in zapustite  območje« 
(http://www2.humboldt.edu junij 2015). 


11.20 Evakuacija na zbirna mesta/centre 


Vsaka evakuacija naj bi bila speljana na varno zbirno mesto. V primeru, ko bo 
za vzpostavitev normalnega stanja v objektu potrebnega več časa, se lahko 
evakuirance namesti v zbirne centre. Evakuacija v zbirne centre nekega 
območja je organizirana zaradi celovitosti reševanja situacije. Praviloma 
nevarnost ljudi ne ogroža neposredno, zaradi česar jih usmerimo v zbirne centre 
zato, da se izmenjajo informacije o nevarnosti, o različnih dejstvih in okoliščinah 
nevarnosti, da dobijo potrebna opozorila, opremo za zaščito oziroma reševanje, 
hrano ali da se jim v centru nudi nastanitev. 


Evakuacija v zbirne centre se lahko organizira tudi iz varnostnih in drugih 
operativnih razlogov. Takšen primer bi bil zajetje talcev, kjer se med procesom 
reševanja vse osebe zbere v evakuacijskem (zbirnem) centru in z njimi postopa 
po posebnem protokolu. 

11.21 Parcelirana evakuacija 


Parcelirana evakuacija se opravlja iz večjih območij, ki ga tvori več sektorjev 
oziroma delov ogroženih območij. Praviloma je za uspešnost te evakuacije 
potrebno imeti več odgovornih oseb, več vodij evakuacije in krovno vodstvo. 
Lahko se izvaja le z visoko usposobljenim in dobro opremljenim osebjem. V fazi 
reševanja in delu gasilcev in reševalcev pa je to pogost pojav. 


11.22 Evakuacija glede na območje 


Gaulladet university oddelek za javno varnost (http://www.gallaudet.edu junij 
2015), opredeljuje štiri vrste evakuacij. 

-  Ostajanje v zgradbah (med kemično ali biološko grožnjo od zunaj) 

- Izpraznitev stavb (kot med rednimi požarnimi vajami). 

- Evakuacija območja. 

- Evakuacija mesta. 


Vir: http://www.hurricanescience.org/history/storms/2000srrita/ 

11.23 Preventivna evakuacija 


Preventivna evakuacija se organizira zaradi krajevno in stvarno nedoločene 
nevarnosti (imaginarne nevarnosti). Potreba po takšni evakuaciji lahko nastane 
v povezavi s pojavom določenih okoliščin, ki povečujejo varnostno tveganje, z 
nekaterimi preteklimi dogodki ali njihovimi obletnicami (npr. teroristični napad na 
WTC v ZDA - 11. september), na enem ali več krajih (npr. letališčih, ambasadah, 
sodiščih, šolah). Varnostno tveganje lahko zmanjšujemo s preventivnim 
ukrepanjem — s preventivnimi pregledi območja, pri čemer pa se lahko zaradi 
lažjega pregleda izvede tudi preventivna evakuacija ali evakuacija s 
premeščanjem oseb. Osebe pri tem lahko samo zapustijo svoje delovno mesto 
(npr. pisalno mizo) in se po opravljenem pregledu vrnejo, ali pa za čas pregleda 
zapustijo delovne prostore ali določene dele objekta. Pri tem se lahko organizira 
evakuacija vseh ljudi ali pa se jih samo premešča iz nepregledanega v pregledan 
prostor. 


Operativni načrt pri preventivnih evakuacijah mora vedno upoštevati tudi 
gospodarski element oziroma ekonomske posledice. Pri pregledih večjih 
razsežnosti se lahko pri načrtovanju takšnih evakuacij in premeščanj upošteva 
tudi delovni proces (začetek in konec delovnika, čas malice, ipd.). Za 
obnovitvena dela, rušenje delov stavb ipd., kar zmanjšuje konstrukcijsko trdnost 
objekta, pa se pri operativnemu načrtu lahko upošteva tudi možnost koriščenja 
dopustov ali drugih relevantnih ukrepov, ki vplivajo na obseg stroškov. 


Preventivni pregledi se praviloma redno opravljajo na varnostnemu območju, 
tudi pred javnimi prireditvami, ob grožnjah pa tudi med javnimi prireditvami, po 
potrebi tudi z vključenimi preventivnimi evakuacijami (lahko tudi le s 
premeščanjem). 


Preventivni pregledi se opravljajo tudi ob prihodu visokih predstavnikov oblasti 
oziroma drugih varovanih pomembnih gostov na varovano območje. Izjemoma 
se zaradi lažjega nadzora izvede tudi preventivna evakuacija iz določenih 
objektov ali njegovih delov (npr. izprazni se sosednja hotelska soba in je pod 
nadzorom). 

11.24 Notranja in zunanja evakuacija 


Evakuacija je lahko notranja (iz objekta) ali zunanja (iz območja). Izvaja se kot 
delna ali popolna, odvisno od nevarnosti (npr. v šoli oziroma njenem območju). 
Delna evakuacija poteka iz posameznih delov šole in ne iz celotne šole. To 
pomeni, da se sprazni del šole, zatečene osebe se evakuira (reši) v neogroženi 
del šole. Glede na prostor je evakuacija lahko vertikalna, horizontalna ali 
kombinirana (Jug 2011). 


11.25 Časovno urejena (terminirana) evakuacija 


Časovno koordinirana evakuacija poteka v skladu s časovnico: manj ogroženi 
čakajo na svojih območjih do poziva k evakuaciji. Lahko je to vnaprej določen 
čas, lahko je znak vodje evakuacije, lahko kakšno dejstvo (npr., ko območje 
zapustijo vsi iz drugega sektorja ali ko je stopnišče prosto ipd. V primeru velike 
skupine ljudi, kjer je treba poskrbeti za čim bolj proste prehode ter za nemoteno 
premikanje ljudi (v teh primerih umirjamo premike ljudi s primernim doziranjem 
njihovega števila) z namenom preprečevanja tako imenovanih »ozkih grl«. V 
primeru požara v visoki stavbi se najprej evakuira osebe v območju požara in 
nad požarom, kasneje pa osebe nižje od požara. 


11.26 Selektivna evakuacija 


V primeru »ozkih grl« (npr.: požarna dvigala, požarni tobogani, reševalne košare, 
ipd.) se prednostno evakuirajo »privilegirane« skupine ljudi. Prednost imajo 
praviloma hudo poškodovane osebe, invalidi, otroci in matere, starejši, pa tudi 
žensk nasploh. Vmes se selektivno razvrščajo tudi poškodovane osebe glede na 
resnost njihove poškodbe. Na čelu evakuacijske skupine je operativno 
najsposobnejša oseba, če je pričakovati, da bo naletela na nevarnost ali ovire, 
ki jih bo treba odstraniti. Tako so lahko v vsaki privilegirani skupini tudi ljudje, ki 
pomagajo pri orientaciji, tehnični pomoči, fizični pomoči, zdravstveni pomoči.... 

Vir: http://www.ugnayan.com/ph/MisamisOriental/CagayandeOro/photo/X28 julij 
2015 


11.27 Varnostna evakuacija 


Varnostna evakuacija se izvaja, ko morajo na nekem območju posredovati 
varnostne sile, ki med evakuacijo zaščitijo varnost in življenje ljudi pred 
ogrožanjem tretjih oseb. (npr. evakuacija talcev) 


11.28 Evakuacija s predhodno odpravo nevarnosti 


Se izvaja tako, da se odpravi nevarnost, ki preprečuje prosto evakuacijo in se 
nato pomaga ljudem zapustiti nevarno območje. 


11.29 Tehnična evakuacija 
Pri tehnični evakuaciji se uporabljajo: 


- namenske tehnične naprave za reševanje ljudi kot so gasilske lestve, 
košare, tobogani, blazine, dvižne ploščadi, helikopter ipd. 

- priložnostne tehnične rešitve, kot je uporaba bližnjega žerjava ali drugih 
delovnih strojev, postavljen kamion pod okno, napeta rjuha, odeja za 
pristanek otroka, spuščena vrv, cev ipd. iz zgornjih nadstropij za spust 
ali dvig, priložnostne lestve itd. 


zs 


11.30 Evakuacija iz višin 


Če se ljudje zatečejo oz. so ujeti v višjih predelih nekega objekta reševalne ekipe 
izvajajo evakuacijo z lestvami, blazinami, tobogani, vlečkami ipd. 


Vir: http://www.mojaobcina.si/kanal-ob-soci/novice/obcinske/gasilci-in- 
zascita/vaja-evakuacija-v-primeru-pozara.html julij 2015 

Vir: http://www.emedjimurje.hr/drustvo/foto-evakuacija-uspjela-pozar-ugasen-u- 
kotoripskoj-skoli julij 2015 


Vir: http://www.domzalec.si/velik-pozar-v-podjetju-elektroncek-v-mengsu- 
spravil-na-noge-gasilce julij 2015 

11.31 Evakuacija živali in vrednosti 


Včasih čas evakuacije dopušča tudi evakuacijo živali - hišnih ljubljenčkov in 
živine. Če čas to dopušča se lahko evakuira tudi vrednejše predmete, druge 
stvari pa se glede na pretečo nevarnost čim bolje zaščiti. 


Vir: http://myhorse.comn/ julij 2015 

12 NAČINI EVAKUACIJ 


12.1 Prečna evakuacija 


Pri prečni evakuaciji je praviloma na razpolago več časa (manj grozeča 
nevarnost). Osebje, ki izvaja evakuacijo na poti do prečne linije opozarja ljudi, 
da je treba prostor zapustiti. Prečna evakuacija oziroma praznjenje določenega 
območja ali prostora se navadno izvaja po koncu prireditve ali ob zaprtju večjih 
lokalov. Takrat to izvajajo praviloma varnostniki, ki za ta način uporabljajo tudi 
izraz frontalno praznjenje. 

Prečna evakuacija se ne izvaja, če je množica strnjena, sploh pa ne, če je zbita, 
ker lahko pride do pritiska in valovanja mase. 

12.2 Vzdolžna evakuacija 


Vzdolžna evakuacija se izvaja, ko je nujna hitra evakuacija. Pri vzdolžni 
evakuaciji osebje, ki izvaja evakuacijo postavi ljudi čim bolj v vrsto ob steno, ki 
je pravokotna na izhod, da pri izhodu ne prihaja do zgostitev, kar nam omogoča 
hiter, tekoč prehod. Vzdolžno linijo vzdržuje osebje tudi po izhodu, saj mora ljudi, 
ki so se ustavili (ker so prišli izven nevarnosti) premakniti naprej, da ne pride do 
zastoja in da naredijo prostor za ljudi, ki so še v prostoru. 


SMER DELOVANJA 
VARNOSTNIKOV 

Pojemek hitrosti gibanja ljudi, ki pridejo iz območja nevarnosti (navadno se ta 
občutek pojavi, ko stopijo iz prostora), je skoraj obratno sorazmeren pospešku, 
ki se pojavi v trenutku, ko se ljudje z nevarnostjo neposredno soočijo. 

Pri vzdolžni evakuaciji mora biti vso osebje, ki evakuacijo usmerja, odločno in 
maksimalno aktivno. 


Pri vzdolžni evakuaciji lahko pomaga tudi konfiguracija prostora. Spodnja skica 
računalniškega programa sicer določa kritične točke na evakuacijski poti, vendar 
hkrati lahko lepo vidimo, kako konkretna konfiguracija prostora ljudi usmerja 
tako, da se gibljejo v vrsti. 


Slika 8: Prikaz kritičnih točk na evakuacijski poti (rdeča oznaka) računalniškega programa 


(Vrsec, Cvahte, 2006). 

12.3 Postopna evakuacija 


Postopna evakuacija se izvaja v primeru, da je treba zmanjšati število ljudi v 
prostoru. Pri tem se ljudi umika po skupinah (lahko pa tudi po slojih, kot neka 
vrsta razslojevanja). 


POSTOPNA EVAKUACIJA: 
SJ 
— SJ 
e, 

13 OPERATIVNI POSTOPKI EVAKUACIJE 


Uspešnost evakuacije je odvisna od posameznih operativnih postopkov. Ne 
pričakujmo, da nam bodo pri evakuaciji pomagali gasilci in druge osebe. Gasilci 
gasijo in rešujejo osebe, evakuacija pa je stvar požarnega reda, organizacije in 
usposabljanja (Jug 2011). Uspešnost evakuacije je odvisna od oseb, ki 
evakuacijo organizirajo in koordinirajo oziroma od samih evakuirancev. Bolje kot 
evakuiranci poznajo evakuacijske poti, hitreje bo tekla evakuacija. 


13.1 Osebje zadolženo za evakuacijo 


The Fire Safety Advice Centre UK navaja: »Če je za zagotavljanje varnosti 
zaposlenih nujno, mora odgovorna oseba poleg vodje evakuacije in njegovega 
namestnika imenovati tudi druge osebe in zadolžitve teh oseb v postopku 
evakuacije (odgovorne osebe za evakuacijo) 


Odgovorne osebe za evakuacijo so lahko zaposleni, lahko je za evakuacijo 
odgovorno tudi varnostno osebje, ki opravlja varovanje objekta (praviloma 
najbolje usposobljeni za izvajanje evakuacije). Število odgovornih oseb za 
evakuacijo je odvisna od velikosti in zahtevnosti prostorov. Morda boste 
potrebovali enega na vsakem nadstropju ali oddelku. Nujnost določitve 
odgovorne osebe za evakuacijo se upraviči tudi ob usklajevanju stanja na tistem 
območju ob prihodu gasilcev. Osebe odgovorne za evakuacijo morajo imeti 
posebno strokovno usposabljanje, lahko je to interno usposabljanje ali pa pri 
zunanji organizaciji pooblaščeni za tovrstna usposabljanja 
(http://www.firesafe.org.uk/ junij 2015). Priporočljivo je, da je osebje odgovorno 

za evakuacijo posebej označeno in vidno — npr. opremljeno z odsevnimi jopiči in 
navedenimi funkcijami, ki jih opravljajo. 


Vir: http://www.scottsdaleaz.gov/fire/Building Evacuation Planning julij 2015 


13.2 Začetek in konec evakuacije 


Oseba, ki je odgovorna za izvajanje evakuacije, mora dati jasno obvestilo, kdaj 
se evakuacija začne in kdaj se KONČA. 


13.3 Sindrom »prijaznega ognja« 


Sindrom »prijaznega ognja« imenujemo stanje, ko ljudje nevarne situacije ne 
jemljejo resno. Mind Mapping Brainstorming na 
http://www.mindmeister.com/20884753/how-do-we-survive-disasters-horizon- 
video opisuje sindrom prijaznega ognja skozi različna stanja ljudi, ki se znajdejo 
v nevarni situaciji: 


- Ljudje lahko odlašajo z evakuacijo, kot opisuje primer iz Manchestra, ko 
ljudje niso zapustili že zadimljene restavracije samo zato, da bi končali z 
obedom. 

- Primer ob terorističnemu napadu 9/11 v ZDA, ko se ljudje niso takoj odzvali 
na pozive za evakuacijo in so še naprej opravljali svoje delo. Odziv na 
evakuacijo je trajal predolgo tudi zaradi tega, ker je veliko ljudi mislilo, da gre 
samo za vajo ter, da bi jim sicer kdo povedal, da morajo zares zapustiti 
stavbo. 

- V New Yorku so leta 1960 naredili več preizkusov. Udeležencem preizkusov 
so v prostor spuščali dim. Ko so bili v prostoru kot posamezniki, je večina 

ljudi sobo takoj zapustilo. Ko so bili v prostoru v skupini, pa so ljudje v 
prostoru ostali veliko dalj čas. Zanašali so se na okrilje skupine (če bi bilo 
kaj resnega, bi tudi drugi šli ven) in razmišljanju, da dim še ne pomeni 
neposredne nevarnosti, sploh pa, ker ognja dejansko niso videli. 

- Sindrom prijaznega ognja je tudi posledica tega, da se moderni človek ne 
ukvarja več z ognjem in se zato ne zaveda njegovih nevarnih lastnosti. 


Vir: http://trola.deviantart.com/art/Draco-Likes-Fire-Colored-243777567 julij 
2015 


Nadalje Mind Maping naprej opisuje tudi let letala 232 iz Denverja — primer kaže 
na to, da se v trenutkih eksistenčne ogroženosti prizadetim spremeni dojemanje. 
Kapitan je potnikom pristanek v sili omilil z besedami »grobega pristanka«. Ena 
izmed prizadetih opisuje, da je slišala trušč kovine in se spominja samo popolne 
teme. Prva stvar, ki jo je slišala je bilo, da ne morejo iti ven, ker tam gori. Doživela 
je zaznavne spremembe, ki jih doživlja veliko prizadetih ljudi. Spominja se, da je 
to trajalo v nedogled, da se ji je zdelo, kot da se je čas ustavil. Doživela je 
časovno dezorientiranost (nedoločna determinacija — občutek podaljšanega čas 
trajanja). To povzroča predrugačenje dojemanja, tako lahko prizadeti sprejema 
več informacij in sproži bolj učinkovito delovanje možganov, kar je v takšni 
situaciji zelo koristno. S tem, ko je bil prag stresa prekoračen, ni več realno 
zaznavala stanja, razširjeno je dojemala in specifično spremljala stanje skozi 
lupo, ki jo je usmerjala k reševanju. 

13.4 Nevarnost zaradi strahu pred ognjem 


Ljudje, ki zaradi strahu pred ognjem odločno in odgovorno reagirajo na 
okoliščine, ki so povezane s pojavom ognja, so dobrodošli zlasti v prvem delu 
evakuacije, saj v ljudeh vzbudijo resnost odziva na poziv za evakuacijo. V fazi, 
ko prepoznajo nevarnost tudi drugi, lahko ljudje, ki imajo pretiran strah pred 
ognjem vzbudijo splošno paniko ali ovirajo evakuacijo, če iz patoloških vzrokov 
»okamenijo« in tako potrebujejo pomoč pri zapuščanju ogroženega območja. 
Strah pred ognjem ali umikanje pred vročino lahko pripelje tudi do nevarnega 
zapuščanja prostorov skozi okna, balkone, preko streh ipd. Velik strah pred 
ognjem pa lahko pripelje celo do nerazumnih skokov skozi okna in balkonov iz 
višjih etaž visokih objektov (primer požar dvojčkov ob terorističnem napadu v 
New Yorku leta 2001 in primeri skokov skozi okno ob terorističnem napadu v 
gledališču v Parizu leta 2015). 


13.5 Ljudje želijo prostor zapustiti tam, kjer so vstopili 


Ob neugodnih oziroma nevarnih situacijah, ki nas ženejo iz prostora je prva 
misel, da bi prostor zapustili tam, kjer smo vstopili. Obstajati morajo jasne in 
očitne okoliščine, da nas od tega odvrnejo. Če ljudi med evakuacijo usmerjamo 
na druge izhode ali celo na nasprotno stran od vstopa, je treba v to usmerjanje 
vnesti veliko truda. Osebe odgovorne za evakuacijo morajo biti o tem poučene 
in izkušene. Izredno pomembno je dajanje jasnih in nedvoumnih navodil. Ker je 
v kritičnih situacijah komunikacija in njena slišnost še posebno otežena je 
izrednega pomena namestitev centralnega ozvočenja kot del požarnega 
varovanja in ne samo zvočnih alarmov. V praksi se je namestitev centralnega 
ozvočenja pokazal kot dober ob strelskem pohodu na sodišču v Milanu, kjer je 
varnostno osebje, ki je spremljalo strelski pohod preko videonadzora opozarjalo 
zaposlene, da se zabarikadirajo v svoje pisarne, namesto, da bi se evakuirali in 
se s tem soočili s strelcem. 


Tudi če je evakuacija na glavnem vhodu mogoča, je treba zaradi preprečevanja 
gneče (sistem lijaka) ljudi usmerjati na druge zasilne izhode. Velja pravilo, da se 
ob evakuaciji vsaj polovica oseb poskuša iz objekta umikati po poti, po kateri je 
v objekt prišla. 

13.6 Konkretni napotki za evakuacijo 
Če ugotovimo, da je v objektu prišlo do požara, ki ga ne moremo omejiti ali 
pogasiti s priročnimi gasilnimi sredstvi, se skušamo čim prej po varni poti in 


organizirano umakniti iz prostora in se zbrati na zbirnem mestu (Trček 8. co 
2013). 


Obveščanje 
TAKOJ 


- sistematično seznanimo vse prisotne o dogodku, stopnji nevarnosti in 
odrejeni evakuaciji 


Navodila se dajejo praviloma ustno, pomagamo si lahko s tehničnimi sredstvi in 
eventualnim ozvočenjem. 


Vir: https://www.wormald.com.au/services/fire-safety-training julij 2015 


- sprožimo požarni alarm (tudi, če je evakuacija nujna iz drugih razlogov) — 
aktiviramo ročne javljalnike 

- obvestimo gasilce - regijski center za obveščanje (112), po potrebi pa tudi 
Policijo (113) in druge službe zaščite in reševanja 


Vir: http://asbestosauditsinternational.com..au/training-1/fire-and-evacuation- 
training-course julij 2015 


Prvi ukrepi 


-  Zapremo (ne zaklenemo) okna in vrata (razen kadar uhaja plin) 

-  Zapremo glavno plinsko pipo in plinske naprave ter elektriko. 

- Pomagamo pomoči potrebnim. 

- Praviloma je čas, da zaščitimo premoženje, zavarujemo zaupna gradiva in 
dragocenosti, vzamemo osebne stvari (kot so telefon, torbice in aktovke), 
izklopimo računalnike, električne naprave, opremo in stroje. 

- Zraven vzamemo predmete, ki bi nam pomagali pri prodiranju po 
evakuacijski poti (baterijske svetilke, gasilni aparat, kladivo, kramp, zaščitna 
oblačila (bunda, odeja, robček za zaščito pred vdihavanjem drobnih 
delcev,...) 

Umik 


Preden odpremo vrata preverimo, če so topla. V tem primeru jih ne odpiramo, 
saj je na drugi strani verjetno požar. Poiščemo drugo pot za varen umik. Če smo 
v pritličju, se lahko evakuiramo tudi skozi okno (Trček 8. co 2013). 


Vir: 


http://www.wsvn.com/story/25326153/concession-fire-at-miami-beach- 


movie-theater-causes-evacuation julij 2015 


Prostor zapuščamo v urejeni koloni. Odločno opozarjamo na prepovedano 
prehitevanje — POMAGAJ POČASNEJŠIM. 

Če naletimo na oviro, jo odstranimo tako, da tudi drugim omogočimo prost 
prehod (npr. odpremo vrata in drugo krilo vrat..., umaknemo kakšno drugo 
oviro — prosimo koga, da nam pomaga...) 

Dvigal ne uporabljamo (razen če obstajajo posebna požarna dvigala). 

Nos si pokrijemo z gosto tkanino (po možnosti navlaženo), saj tako 
zmanjšujemo vdihnjeno količino nevarnih delcev, k temu spodbujamo tudi 
ostale ljudi na zadimljenih območjih. 

Spremljamo vse znake in navodila oseb, ki sodelujejo pri evakuaciji in 
upoštevamo njihova navodila. 


Pomagamo osebam s posebnimi potrebami na najbližjo varno območje. Če se 
da, jim pomagamo zapustiti objekt. Premikanje oseb na invalidskih vozičkih po 
stopnicah je zelo nevarno, zato se tega izogibamo. 

Nekateri načrti evakuacije posebej izpostavljajo prav evakuacijske poti za ljudi 
s posebnimi potrebami. 


JH Fire Call Point h ' ua 
] | 


Fire Extinguisher —— 


mele Main Evacuation Routes 
m) Evacuation Route for Disabled People 


Praktični nasveti 


Praktični nasveti ob avtoritativnem vodenju evakuacije ustvarjajo zaupanje in 
spodbujajo smotrne in zavestne odzive. 


Z zaupanja vrednim načinom odredimo: 


- postavite se ob steno (ko želimo ustvariti vrsto za tekoč izstop) 

- primite osebo pred vami za pas (pri zelo slabi vidljivosti) 

- držite se skupaj - v parih (predvsem v večjih objektih) 

- pomoč šibkejšim - "gospod pazite na tega otroka" (skrb za šibkejše — otroci, 
poškodovani, starejši, nosečnice, invalidi in opiti) 

- premikajte se sklonjeno - čim nižje (ob dimu v prostoru — zaradi vidljivosti in 
možnosti zastrupitve s CO2) 

- sledite zvoku (ko so prižgani lokacijski senzorji oz., če je ob izhodu kak drug 
razpoznaven zvok (sirene reševalnih vozil, pozivi ljudem k izhodu, ...) 


Orientacija 


Preden tečemo brezglavo, poglejmo načrt evakuacije in se orientirajmo glede na 
stojno točko. Uporabljamo najkrajše poti. 

Glej označbe za izhode v sili, poslušaj, kaj se dogaja (kje kdo kliče na pomoč, ali 
kje reševalci z glasom ali drugim zvokom obveščajo o smeri izhoda). 


Če je slaba vidljivost, hodimo ob zunanji steni (notranja se praviloma uporablja 
za reševalce). Pri slabi vidljivosti se za orientacijo sklonimo pod nivo dima. S tem 
se izogibamo tudi vdihavanju strupenih delcev dima. 


Če gašenje ni več uspešno, odnesemo gasilni aparat s seboj. V primeru, da na 
evakuacijski poti naletimo na ogenj, si lahko tako omogočimo prehod. 


Zbiranje 
Čim hitreje se pomikamo proti zbirnemu mestu — brez pojemka hitrosti tudi, ko 


uidemo nevarnosti ali izstopimo iz objekta, saj s tem omogočimo varen umik tudi 
ostalim. 


Ogroženim in poškodovanim nudimo takojšnjo pomoč 
Strpnost 


Ostanemo zbrani in mirni. 


Navodila in animacije, ki so spravljeni v naši podzavesti lahko zelo pozitivno 
vplivajo na mirno zapuščanje nevarnega območja. 


7] 


Po poti umika se na vračamo niti po pozabljene predmete (hišne ljubljenčke, 
oblačila, ipd.). 


Iskanje pogrešanih ljudi naj izvajajo gasilci ali reševalci (če jih še ni na kraju o 
tem odloči oseba odgovorna za požarno varovanje oziroma oseba, ki jo on 
pooblasti za evakuacijo (vodja evakuacije oziroma oseba odgovorna za 
evakuacijo). Reševalci pretehtajo ali je reševanje varno, po kateri poti, kaj se 
pregleda, vidljivost, orientacija in način izvedbe za zmanjšanje tveganj. 


Nihče, ki ni upravičen ne sme vstopiti v stavbo, dokler se ne sprejeme odločitev, 
da je to varno. 


Ko smo na varnem, pričakamo gasilce in jim posredujemo čim več informacij o 
požaru v stavbi (v katerem nadstropju je požar, ali je kdo ostal v stavbi ipd.) 
(Trček 8 co 2013). 


Operativne posebnosti 


Če uhaja plin odpiramo okna in vrata, ter poskušamo prostor čim bolj prezračiti. 
Ne prižigamo luči in izklopimo glavno električno stikalo. 


Požarna vrata, ki so sestavni del požarnega varovanja, zahtevajo posebno 
skrbnost zaradi možnosti širjenja ognja, pretoka zraka (kisika), širjenja dima, ipd. 
Vzdrževanje vrat je del požarnega reda. Periodika in odgovornost za 
vzdrževanje vrat naj bo napisana v kontrolnih listih, ki so obvezne priloge 
požarnega reda. 


Je 


Vir: http://www.eclisse.co.uk/Products/Single-Fire-Rated/Single-Fire julij 2015 
Če prostora ne moremo zapustiti 


Če se ne moremo prebiti po evakuacijski poti poiščemo najvarnejše mesto (glede 
na pričakovano širjenje ognja, dima, ter konstrukcijske posebnosti objekta), ki 
hkrati omogoča tudi dobro opozarjanje nase. Pokličemo številko 112. Vrata 
zapremo in jih podložimo (mokra tkanina), da čim manj dima prodre v prostor. 
Odpremo okno in kličemo na pomoč. Nase lahko opozarjamo tudi s trkanjem, 
ropotom, ipd. 


V primeru potresa strokovnjaki (The University of Western Australia) svetujejo: 
- Poiščite zavetje pod mizami ali pod podboji vrat. 
-  Umaknite se od oken in pazite na padajoče predmete (police, prosto 
stoječe pohištvo ipd.). 
- Po potresu po svojih močeh in če je to varno, pomagajte pomoči 
potrebnim. 
-  Zapustite stavbo takoj, ko je to mogoče. 

Zbirno mesto 


V povezavi z zbirnim mestom je določen natančen protokol, ki mu je treba 
slediti. Lokacija zbirnega mesta mora biti primerna in varno oddaljena od 
objekta, pomembno je tudi označevanje zbirnega mesta (Jazbec 2013). 


Postopki na zbirnem mestu (predhodna zadolžitev odgovornih za 
evakuacijo): 
- vodenje evidence evakuiranih oseb 
- ugotavljanje ne evakuiranih oseb 
- ugotavljanje stanja poškodovanih in oskrba ter odvoz (triaža) 
- | razvrščanje evakuiranih 


Vir: http://www.dailymail.co.uk/news julij 2015 


Zaključek evakuacije 


Vodja evakuacije oziroma osebe, odgovorno za evakuacijo ob evakuaciji sproti 
pregledujejo objekt in kot zadnje umika osebje odgovorno za evakuacijo (tudi 
varnostnike). Pozoren mora biti na ljudi, ki bi jih lahko zajel npr. sindrom 
prijaznega ognja, na ljudi, ki so ostali kje zaprti ali zaradi nevarnosti (ognja, dima, 
strahu) ne morejo ali ne najdejo ven, na morebitne povzročitelje nevarnosti, 

znake in dokaze za povzročitev nevarnosti in na znake, ki kažejo na izvrševaje 
drugih kaznivih dejanj med evakuacijo. 


Po izpraznitvi objekta se zagotovi tudi varovanje objekta, saj lahko nepridipravi 
izkoristijo nesrečo za svoje namene. 


Kakšne so alternative 


Evakuacija po naravi zahteva neprestano tehtanje, kako najbolje izkoristiti čas, 
ki ga dovoljuje potencialna ali realna nevarnost. 


Med tehtanjem ogroženosti je treba graditi alternativne rešitve, ki zaokrožujejo 
celoten obseg groženj. 


VE 


14 EVAKUACIJA V PRAKSI 


14.1 Pripravljenost na nesreče 


Za obiskovalce sta varnost in zaščita najpomembnejši vprašanji. Pri reševanju 
nesreč sta načrtovanje ukrepov v izrednih razmerah in pripravljenost na nesrečo 
najpomembnejša elementa. 


Turizem kot mednarodna mobilna industrija se mora odzvati na notranje in 
zunanje nevarnosti, kot so gibanje bolezni in možnost terorističnih napadov na 
krajih, kjer se nahaja večje število ljudi. Poudarjanje varnosti je pomembno za 
povečanje obiska, tako za goste kot za turistične delavce. Pretok informacij je 
ključnega pomena v času nesreče. Po nesreči je pomembna čimprejšnja vrnitev 
v normalno stanje. Za varnejšo prihodnost je pomembno sprejemanje novih idej 
za spremljanje in ukrepanje v izrednih razmerah. 


Enako tudi mnogi raziskovalci na področju turizma trdijo, da sta za varno počutje 
turistov med potovanjem najbolj pomembna dejavnika varnost in zaščita (Pizam, 
Tarlow, In Bloom, 1997; Rittichainuwat, 2005, SONMEZ, In GRAEFE; 1998), 
enako zatrjuje tudi Enz (2009). 


Za razumevanje je zelo pomembno poznavanje zgodovine in odzivanje na 
izredne razmere (Haddow 8 Bullock, 2006). Obvladovanje izrednih razmer 
obstaja že od antičnih časov, kot je razvidno iz starih hieroglifov, ki dokazujejo, 
kako se je stari jamski človek ukvarjal z nesrečami in kasneje, kako so naslednje 
generacije, še pred njihovim pojavom, poskušale obvladovati nesreče s pripravo 
na njih. Coyne (2011) trdi, da lahko nesreče povzročijo strah s trepetom ter 
predstavljajo grožnjo zaščiti in varnosti katerekoli skupnosti. Naravne nesreče, 
pojavi ali dogodki povzročeni s strani človeka, drugi nepričakovani pojavi in 
nesreče se lahko pojavijo v kateri koli regiji (Haddow 8% Bullock, 2006). Faulkner 
(2001) navaja, da naraščanje števila naravnih nesreč in drugih kriz (tudi umetno 
zrežiranih) škoduje turizmu oziroma gostinstvu. Turizem oziroma »lndustrija 
gostoljubja« je eno najranljivejših področij, nekateri strokovnjaki so preučili vpliv 
nesreč in kriz na različne sektorje v turizmu, kot so gostinstvo, restavracije, 
letalske družbe, potovalne agencije in hoteli. Učinke naravnih nesreč ni mogoče 
ustaviti, vendar jih je mogoče ublažiti in rešiti življenja in premoženje 


(Ritchie ; 2004 - povzeto po Sage journals, 
http://sgo.sagepub.com/content/3/3/2158244013505604 julij 2015). 

Pripravljenost za upravljanje v sili 


Fink (1986) je pojasnil, da ima učinkovito načrtovanje ukrepov za pripravljenost 
v krizi pomembno vlogo pri kriznem upravljanju. Zatrdil je, da je načrtovanje za 
delovanje v izrednih razmerah zelo pomembno za nadzor in upravljanje kriznega 
dogodka. Obstajajo različni načini, da bi se izognili nevarnosti požarov. Zlasti v 
stavbah z visokim tveganjem zaradi prisotnosti vnetljivih materialov in možnosti 
prodiranja dima in ognja na ostale dele stavbe ali celo na sosednje stavbe 
(Hassanain, 2009). Subramaniam (2004) je govoril o izboljšanju strokovnega 
znanja, ki omogoča razumeti lastnost požara v praksi, medtem ko Ellis (1981) 
pojasnjuje, da morajo biti zaposleni zadostno usposobljeni za ravnanje v primeru 
požarov in drugih nevarnosti. 


Furness in Muckett (2007) sta pokazala, da bi koncentracija gostov na 
določenem območju upočasnila zmogljivosti reševanja v bližini izhodov, kar bi 
lahko povečalo obseg poškodb v primeru nesreče. Pomembno je upoštevati 
količino vgrajenih vnetljivih materialov, ki se lahko spremenijo v primerno gorivo 
nadstropjih, medtem ko so prostori z visoko stopnjo tveganja za požar postavljeni 
v nižjih nadstropjih je tvegano ravnanje, ki lahko zapre zasilne izhode v primeru 
nesreče (Roberts 8% Chan, 2000). 


Informacijska tehnologija bi lahko bistveno pripomogla k zmanjšanju nevarnosti 
za ljudi. Potencialna uporaba biometričnih tehnologij v gostinstvu bi okrepila 
varnost, vzdrževala dober odnos s strankami z zmanjšanjem stroškov in 
izboljšanjem učinkovitosti varnostnih operacij. Lahko bi se uporabljala za fizični 
dostop, za računalniška gesla, pa tudi za prepoznavo teroristov in kriminalcev. 
Zainteresirane strani in menedžerji se morajo zavedati pomena posodabljanja 
načrtov za pripravljenost v izrednih razmerah. S tem je povezana tudi 
pomembnost podrobnih podatkov o svojih hotelih, svojih storitvah in postopkih 
za varnost in zaščito, sprejetih za primer kriznih stanj. 


Della-Giustina (2003) je pojasnil tri bistvene korake pri načrtovanju nujnih 
ukrepov: 


- pravočasna prepoznava obstoječe nevarnosti, 
- pripravljenost načrtov ukrepov za delovanje v krizi, 
- zagotovitev organizacijske pripravljenosti za nujne primere. 

Načrt mora vsebovati uporabo, vzdrževanje in nadgrajevanje in posodabljanje 
varnosti in varnostnih sistemov (Enz, 2003) Povzeto po: Sage journals, 
http://sgo.sagepub.com/content/3/3/2158244013505604 julij 2015. 


Varnostni ukrepi 


Varnost in zaščita sta bistvenega pomena za zmanjšanje števila smrtnih žrtev in 
drugih posledic, kot so poškodbe gostov in zaposlenih (padci, urezi, zdrsi, 
opekline) (Enz 8 Taylor, 2002). Za izboljšanje varnosti in zaščite so hoteli 
namestili video nadzorne sisteme, gasilne škropilne naprave, detektorje dima in 
elektronska vrata (Pizam, 2010). Varnostno osebje je odgovorno za zagotovitev 
varnosti hotelskih gostom, zaposlenih in premoženja. V zvezi s tem je treba 
privabiti človeške vire in rekrutirati izkušene varnostne strokovnjake. Zaposleni 
in varnostno osebje ter njihove vodje se morajo udeležiti usposabljanja o 
požarnem varovanju, prvi pomoči in drugih varnostnih postopkih (vključno z 
normativno ureditvijo). Poleg tega bi morali redno opravljati praktično 
usposabljanje — požarne vaje in vaje evakuacije, da se usposobijo za učinkovito 
soočanje z nevarnostmi (Henderson, Shufen, Huifen, 8 Xiang, 2010). V ZDA so 
se zaradi terorističnega napada na WTC varnostni proračuni povečali, hoteli so 
več vlagali v namestitev visoko učinkovite varnostne opreme (Howie, 2005), 
vključno v povečevanje zmogljivosti napajalnih sistemov in zasilno razsvetljavo 
z namenom preprečevanja izpadov elektrike (Kwortnik, 2005). Povzeto po: Sage 
journals, http://sgo.sagepub.com/content/3/3/21582440 13505604 julij 2015. 


14.2 Temeljne zahteve evakuacije iz objekta 


Vsi zaposleni, obiskovalci, stanovalci oziroma ostali uporabniki objekta 
morajo biti z objektom seznanjeni. To pomeni, da morajo uporabniki objekta 
poznati evakuacijske poti in zbirna mesta — to dosežemo z izobešanjem požarnih 
redov in tlorisov evakuacijskih poti ter z rednimi usposabljanji zaposlenih. V 
praksi bistveno premalo damo poudarka na izvajanje vaj evakuacije za druge 
uporabnike objekta kot so občasni obiskovalci. Ugotovitve pridobljene ob takšnih 
vajah lahko bistveno povečajo možnosti za uspešnost evakuacije v realni 
situaciji. Statistični podatki kažejo, da ob evakuaciji ljudje uporabljajo poti, ki jih 
poznajo. Pogosto ob evakuaciji en ali več izhodov ostane povsem 
neuporabljenih, čeprav so povsem varni in vodijo varno na prosto. Z izvajanjem 
vaj evakuacije uporabniki objekta spoznajo tudi druge potencialne poti, ki vodijo 
iz objekta. 

Zaposleni, obiskovalci, stanovalci oziroma drugi uporabniki objekta naj 
bodo seznanjeni z načinom oziroma vrsto alarmiranja po objektu ob 
požaru. Uporabniki objekta morajo poznati zvok alarma oz. načine, kako bo 
alarmiranje potekalo. Tako bo ob evakuaciji odziv uporabnikov objekta večji in 
hitrejši. 


Zaposleni, obiskovalci, stanovalci oziroma drugi uporabniki objekta 
morajo biti seznanjeni s postopki evakuacije. Uporabniki objekta morajo 
poznati način odpiranja ali zapiranja požarnih vrat, delovanje tehnološkega 
postopka v času evakuacije, delovanje sistemov aktivne in pasivne požarne 
zaščite ipd. Ob požaru se ljudje zelo neradi gibljejo skozi področje, kjer se je 
aktiviral sprinklerski sistem in prši voda. Seznanitev z delovanjem sistemov za 
gašenje je zelo pomembna. 


Zaposleni morajo biti seznanjeni z nalogami, ki jih imajo oziroma bi jih imeli 
ob evakuaciji. Uporabniki objekta morajo poznati naloge, ki jih morajo izvršiti na 
delovnem mestu v primeru evakuacije. Uporabnike objekta je potrebno seznaniti 
z izklopom energentov (elektrika, plin ipd.), tehnoloških postopkov, ki jih je treba 
izvesti v primeru evakuacije, ipd. Zaposleni in drugi uporabniki objekta morajo 
poznati in razumeti svoje naloge ob evakuaciji. 


Zaposleni, obiskovalci, stanovalci oziroma ostali uporabniki objekta in 
odgovorne osebe morajo biti seznanjeni s postopki in načini obveščanja 
gasilcev in reševalcev ob požaru. Vsi uporabniki objekta, še posebej pa 
odgovorne in pooblaščene osebe, morajo podrobneje poznati postopke 
obveščanja gasilcev in reševalcev ob požaru. 


Odgovorne in pooblaščene osebe (zlasti odgovorne osebe za evakuacijo 
in varnostno osebje) morajo biti seznanjene z nalogami, ki jih imajo 
oziroma bi jih imele ob evakuaciji. Odgovorna ali pooblaščena oseba mora 
poznati svojo vlogo in naloge, ki bi jih imela v času evakuacije. To še posebej 
velja za več etažne in tlorisno velike objekte, kjer je smiselno evakuacijo nadzirati 
in spremljati po delih objekta in je udeleženo več odgovornih oseb za evakuacijo. 


Odgovorne in pooblaščene osebe morajo poznati svoje naloge in 
pristojnosti na zbirnem mestu oziroma po evakuaciji. Ko se po evakuaciji 
uporabniki objekta zberejo na zbirnem mestu, je treba opraviti evidenco 
prisotnosti ter zbrati podatke o pogrešanih oziroma poškodovanih osebah. Te 
podatke je treba posredovati gasilcem in reševalcem. 

Po vsakem usposabljanju in izvajanju vaje evakuacije se izpolni obrazec za 
izvedbo evakuacije, ki je hkrati tudi evidenca o času, sodelujočih in načinu 
izvedbe usposabljanja ter napisati zapisnik oziroma poročilo o evakuaciji z 
navedbo pomanjkljivosti, ki jih v nadaljevanju odpravljamo. 


14.3 Posebnosti evakuacije iz nočnega lokala 


Osebje v nočnem lokalu mora poznati, razumeti in izvajati vse naloge, ki jih imajo 
v primeru evakuacije. 


Vir: http://eldiario.com.uy/2013/01/27/las-primeras-fotos-de-la-tragedia/ julij 
2015 


Pred začetkom dela se osebje seznani z načrtom evakuacije in ga primerja s 
stanjem v naravi. Seznanijo se s požarnim redom. Ob ogledu posvetijo posebno 
pozornost: 


- možnosti urejenega gibanja ljudi na varno mesto, 

- posebnosti evakuacijskih poti (zoženja, prehodi, stopnice, stičišča več 
tokov ljudi, zaklenjena vrata, blokirana požarna vrata ipd.), 

-  zbirnemu mestu, 

- mestih, kjer so nameščene naprave, oprema in sredstva za gašenje 

- položaj ročnih javljalnikov požara. 

Organizator prireditve s požarnim redom, načrtom evakuacije in nalogami 
seznani tudi varnostnike, če se naloge v požarnem načrtu nanašajo tudi 
konkretno na njih. Ne glede na to, v primeru požara poskuša varnostnik pogasiti 
začetne požare in obvestiti vodjo prireditve oziroma 112. 


Vodja evakuacije je praviloma vodja prireditve. Pri evakuaciji pomaga vso 
osebje, tudi vodja varnostnikov z varnostniki. Ob evakuaciji varnostniki 
pomagajo seznaniti ljudi z nevarnostjo, skrbeti za ažurno odzivnost udeležencev 
in za red ob evakuaciji. 


Poimensko imenovanje odgovornih se lahko individualno opredeli tudi preko 
funkcije (npr. vodja prireditve, vodja personala, natakar na VIP prostoru, terasi, 
glavnim točilnim pultom...). Vsak posameznik mora ob prevzemu funkcije biti 
seznanjen s svojimi nalogami. 


V kolikor je fluktuacija osebja velika, je priporočljivo opraviti vajo evakuacije, ob 
siceršnjih rednih terminih, tudi takrat, ko več kot polovica osebja pri vaji še ni 
sodelovala ali ko se postavlja novo odgovorno osebo za izvedbo evakuacije. 


Osebje mora poznati kompleten proces evakuacije. Kljub temu, da so naloge 
jasno razdeljene, lahko pride do izrednih situacij (trenutna odsotnost oseb na 
tem kraju, delitev sektorjev zaradi nepremostljive nevarnosti ipd.). 


Naloge, ki so dodeljene konkretnemu osebju, mora to osebje med vajo tudi 
dejansko vaditi — izvajati. 


Osebje mora biti sposobno izvesti evakuacijo brez načrta varovanja, navodil 
organizatorja vaje in brez opomnikov zaradi česar je izrednega pomena izvajanje 
rednih vaj evakuacije, saj si ljudje le s ponavljanjem posameznih postopkov le te 
zapomnijo! 


Med vajo dajemo osebju praktične napotke, npr., kako se odpirajo vrata (tudi 
drugo krilo), možnost blokade nihajnih vrat, kako in kje se usmerja in kdaj 
pospešuje evakuirance. 


Ljudem avtoritativno odrejamo zahteve - dobro vodenje in odločen nastop ljudem 
vliva zaupanje in jih pomiri. 


Ljudi je treba umakniti od območja evakuacije (izpred izhodnih vrat), da lahko 
izstopajo tudi ljudje za njimi in da se naredi prostor za reševalce. Ljudi se usmerja 
na zbirno mesto. 

Oznaka za zbirno mesto: 


Med vajo evakuacije naj poleg odgovornih oseb za evakuacijo in oseb, ki imajo 
v procesu evakuacije dodeljene naloge, sodeluje tudi čim več drugega osebja 
(čistilke, vzdrževalci, tonski tehnik, garderoberke, hostese, varnostniki, stalni DJ- 
ji ali drugo animacijsko osebje — ne glede na delovno pravni status (zaposleni v 
nočnem lokalu ali kot »podizvajalci«). 


Ob prireditvah, kjer obstaja nevarnost za nastanek požara, je treba izvajati tudi 
požarno stražo. Požarna straža predstavlja fizično izvajanje požarno- 
preventivnih postopkov pred, med in po večjih javnih prireditvah, izvajanju vročih 
del oziroma aktivnosti, ki lahko povzročijo požar in se izvajajo v prostoru, ki za 
to ni posebej prilagojen. Požarno stražo je treba izvajati povsod tam, kjer obstaja 
velika nevarnost za nastanek požara ali eksplozijo in v objektih, kjer se zadržuje 
veliko število oseb. Požarno stražo na prireditvah izvajajo gasilci. 


14.4 Ograje na vhodu 


Ograje so nujen in nepogrešljiv del varnostnih ukrepov ob vstopu na vsako večjo 
prireditev, tudi v nočni lokal. Upoštevati moramo, da je v primeru evakuacije 
najbolj zaželen izhod ravno tisi, kjer so ljudje vstopili. Zato je ob nujni evakuaciji 
treba ljudi usmerjati tudi na druge zasilne izhode predvsem pa omogočiti, da se 
varnostne pregrade razmaknejo tako, da ne predstavljajo najožjega svetlega 
dela evakuacijske poti. Poskrbeti je treba tudi za organizacijo ukrepov za izvedbo 
evakuacije v primerih, da pride do evakuacije v trenutku, ko imajo ograde polne 
kapacitete za vstop. 


Pogosto je najprimernejša rešitev to, da se kompletna struktura ograd 
namenjenih za organiziran vstop oddalji od objekta toliko, da med objektom in 

ogradami dobimo tampon cono, ki nam ob straneh omogoča množičen umik 
ljudi, ki so že vstopili v prostor. 


Ograje se lahko planirajo tudi tako, da omogočajo razvrščanje v vrste (npr. 
garderoba) ali za red na točkah pričakovanih zgostitev in za pospeševanje na 
območjih, kjer je pričakovati zmanjševanje pretoka ljudi. Zato je treba načrtovati 
tudi ukrepe ravnanja s temi ograjami v primeru evakuacije. 

15 VAJA EVAKUACIJE 


Vaja evakuacije ne pomaga nič, če ta ni namenjena nadgradnji in izboljševanju 
postopkov in iskanju rešitev za uspešno opravljeno evakuacijo. V takšnih 
primerih je to samo strošek, ki pa ne prinaša dodatne vrednosti v kontekstu 
varnosti (Kranjčič 2011). Noben načrt ne more biti soodstotno uspešen, za velik 
uspeh se predvideva, če se navodil držita dve tretjini ogroženih ljudi ( Alexander 
2002). 


Vir: http://beginningandend.com/the-sandy-hook-school-shooting-why-does- 
god-allow-evil/sandy-hook-school-shooting-ev acuation-why-does-god-allow- 
evil/ juilj 2015 


15.1 PRIMER VAJE EVAKUACIJE 


Izvedba vaje evakuacije naj se čim bolj približa realnim pogojem, predvidenem 
v hipotezi in scenariju. Zlasti je to pomembno pri izvajanju vaj evakuacij na 
prireditvah in v nočnih lokalih, saj ima konkretno lokal čez dan drugačno klientelo 
in odzivanje ljudi kot ponoči. Za izvajanje vaje evakucije je bistvenega pomena 
ravno slaba vidljivost v pogojih noči, zato vaja, ki ni opravljena ponoči, ni uspešno 
izvedena vaja. 

Načrt praktičnega usposabljanja — primer vsebine 


V nadaljevanju je primer vsebine načrta praktičnega usposabljanja vaje 
evakuacije: 


NAČRT PRAKTIČNEGA USPOSABLJANJA ZA IZVAJANJE EVAKUACIJE IZ 
GOSTINSKEGA LOKALA »DISKOTEKA TOP« V OBJEKTU na Tomšičevi ulici 
2, Ljubljana v skladu z Zakonom o varstvu pred požarom (Uradni list SRS, št. 
2/76, 21/78 — ZSlaR-A, 15/84, Uradni list RS, št. 71/93 — ZGas, 71/93 —- ZVPoz 
in 83/12 — ZVPoz-D) in Pravilnikom o požarnem redu (Uradni list RS, št. 
52/07, 34/11 in 101/11)). 


UVOD 

Lastniki ali uporabniki objektov, za katere je treba v skladu s Pravilnikom o 
požarnem redu izdelati načrt evakuacije, morajo najmanj enkrat letno izvesti 
praktično usposabljanje za izvajanje evakuacije iz objekta (v nadaljevanju: vaja 
evakuacije) ob požaru. 


EVAKUACIJA 

Evakuacija iz prostorov gostinskega lokala je nujna v primeru situacije (požar, 
potres, eksplozija, delna porušitev objekta...), ki lahko vpliva na varnost 
zaposlenih, obiskovalcev in vseh, ki se nahajajo v objektu. 

Vsi zaposleni morajo biti seznanjeni s tem načrtom vaje evakuacije in obveščeni 
o vaji evakuacije z dopisom, ki je sestavni del tega načrta. 


SCENARIJ SITUACIJE (POŽARA) 


Objekt: 
Datum vaje: 
Ura vaje: 


Zagorelo bo v pisarniških prostorih. Vzrok požara bo neznan (el. Instalacija, 
cigaretni ogorek ...). V pisarnah trenutno ni nikogar od zaposlenih. Požar se hitro 
širi, ker je v prostoru veliko papirja in oblazinjenega pohištva. Požar se začne 
hitro širiti v sosednji prostor za zaposleno osebje. Požar opazi zaposleni natakar, 
ki se je napotil v sanitarije za zaposlene in nanj opozori vodjo prireditve. Požara 
ni več mogoče pogasiti z ročnim gasilnikom, vodja prireditve bo preko ozvočenja 
umirjeno napovedal evakuacijo zaradi požara in pozval k organiziranemu 
izstopu. Ob pomoči natakarjev (odgovorne osebe za gašenje začetnih požarov 
in izvajanje evakuacije) in varnostnikov jih bo usmeril proti glavnemu izhodu in 
mimo sanitarij za goste proti zasilnemu izhodu -— stopnišču. 

Zaposleni glavni natakar bo izklopil glavno el. stikalo v lokalu. Vodja prireditve 
bo poklical gasilce na tel. št. 112. 


NAMEN VAJE EVAKUACIJE 

Preizkusiti, kakšna je organizacijska in tehnična pripravljenost za varno in hitro 
evakuacijo iz lokala. Praktično usposobiti zaposlene in varnostnike, kako 
ukrepati v primeru požara, ko le-tega ni več mogoče pogasiti z ročnimi gasilniki 
in način hitrega in varnega zapuščanja gostinskega lokala in objekta. Ugotoviti, 
kje v izvedbi evakuacije iz lokala so pomanjkljivosti in jih odpraviti, da bi bila 
evakuacija oseb iz objekta čim hitrejša, varnejša in učinkovita. 


EVAKUACIJSKE IN INTERVENCIJSKE POTI 

V primeru požara, eksplozije ali druge nevarne situacije, ki lahko vpliva na 
varnost zaposlenih in vseh, ki se nahajajo v lokalu, je treba upoštevati načrt 
evakuacije, na katerem so jasno označene smeri evakuacije (umika) in 
evakuacijski izhodi iz objekta. Načrt evakuacije je izobešen na vidnem mestu na 
vseh vhodih in izhodih iz lokala. Z načrtom evakuacije, ki je sestavni del 
požarnega reda za obravnavani lokal in objekt, morajo biti seznanjeni vsi 
zaposleni in varnostno osebje. Smeri evakuacije (umika) so vidno in trajno 
označene s piktogrami. Evakuacijske poti morajo biti vedno proste. 


Ko zaposleni in varnostniki zapustijo posamezne prostore za seboj zaprejo vrata. 
V primeru požara je treba izklopiti el. tok v objektu. Glavno el. stikalo se nahaja 
v elektro sobi nasproti sanitarij za obiskovalce. Zaposleni in varnostniki preverijo, 
da morda ni zaostal kakšen udeleženec prireditve (sanitarije...), po umiku iz 
objekta vodja prireditve in vodja varovanja preverita številčno stanje zaposlenih 
in varnostnikov. Če kateri izmed zaposlenih ali varnostnikov manjka, je to treba 
sporočiti vodji intervencije. Oseba, ki je ujeta v lokalu mora nase opozoriti z 
glasnimi vzkliki. Intervencijske poti, ki so namenjene dostopu intervencijskih 
služb, morajo biti vedno proste in vidno označene. 


Pred izvedeno vajo je treba izobesiti: 

OBVESTILO O  PRAKTIČNEM USPOSABLJANJU ZA IZVAJANJE 
EVAKUACIJE IZ OBJEKTA 

V lokalu DISKOTEKA TOP se bo dne: ...... ob ...... uri izvajalo praktično 
usposabljanje za izvajanje evakuacije iz lokala — objekta (v nadaljevanju: vaja 
evakuacije). 


NAMEN VAJE EVAKUACIJE 

Preizkusiti kakšna je organizacijska in tehnična pripravljenost za varno in hitro 
evakuacijo iz lokala - objekta. Praktično usposobiti zaposlene in varnostno 
osebje, kako ukrepati v primeru požara, ko le-tega ni več mogoče pogasiti z 
ročnimi gasilniki in kako zapustiti lokal - objekt. 

Ugotoviti, kje v izvedbi evakuacije iz objekta so pomanjkljivosti in jih odpraviti, da 
bi bila evakuacija oseb iz objekta čim hitrejša, čim varnejša in učinkovita. Za 
izvedbo vaje evakuacije je zelo pomembno, da jo izvedemo previdno in 
preudarno, da bi preprečili možnost poškodb med vajo. 


POTEK VAJE 

Ob ..... uri bo po ozvočenju objavljeno obvestilo o pričetku vaje evakuacije. V 
obvestilu bo predstavljen namen vaje in podana bodo navodila, kako bo vaja 
potekala. Vsi prisotni bodo pozvani, da umirjeno in previdno zapustijo območje 
lokala in se umaknejo iz objekta po označenih smereh evakuacije (umika) proti 
evakuacijskim izhodom. Ob zapuščanju posameznih prostorov za seboj zaprite 
vrata. Pred zapustitvijo lokala je treba izklopiti glavno električno stikalo. Po umiku 
iz objekta se preveri številčno stanje zaposlenih oseb in varnostnikov. 


Na koncu vaje se izdela tudi ZAPISNIK O PRAKTIČNEM USPOSABLJANJU ZA 
IZVAJANJE EVAKUACIJE IZ OBJEKTA 

Praktično usposabljanje za izvajanje evakuacije iz objekta je bilo izvedeno v 
skladu s 35. členom Zakona o varstvu pred požarom in 11. členom Pravilnika o 
požarnem redu ter po programu, ki ga je pripravilo Gospodarsko združenje za 
varnost in zdravje pri delu. 


Objekt: Datum in ura vaje: 
Število zaposlenih, ki so sodelovali pri vaji evakuacije: 
Stevilo varnostnikov, ki so sodelovali pri vaji evakuacije: 


Lokacija požara (prostor): 
Kako je bil odkrit požar (npr. ime in priimek osebe, sistem za odkrivanje in 
javljanje požara): 


Vzrok za nastanek požara: 


Vrsta alarmiranja (vzklik "Požar!", sirena, ozvočenje, ročni javlj. požara): 


Praktično usposabljanje za izvajanje evakuacije iz lokala - objekta je (obkroži): 
a) v celoti uspelo b) delno uspelo c) ni uspelo 


Ugotovljene pomanjkljivosti pri izvedbi vaje evakuacije: 


Odgovorne osebe za izvedbo vaje evakuacije: 
1. Ime in priimek: Podpis: 


Odgovorna oseba za varstvo pred požarom: 
Ostali sodelujoči: 
Datum: 

16 PRIMERI EVAKUACIJ V PRAKSI 


V Sloveniji ni evidentiranih nesreč s hujšimi posledicami zaradi požara na 
prireditvah. Imamo razvit dokaj dober sistem požarnega varovanja. Do najhujših 
posledic pa je v posamičnih primerih kljub temu prišlo. 


Zaradi pritiska množice pred diskoteko Lipa, 2005 umrla tri dekleta: 


Najbolj odmeven primer napačno izvedene evakuacije je primer nočnega kluba 
Lipa. Nekaj 100 ljudi se je v obliki lijaka nagnetlo proti vhodu v diskoteko in pri 
tem stisnilo tragično preminula dekleta ob steno. V omenjenem primeru so hoteli 
ljudi odstraniti tako, da so jih od vrat poskušali poriniti nazaj, vendar je to pri 
večjem številu ljudi nemogoče. V kolikor bi izvedli postopno evakuacijo od zadaj 
s sistemom razslojevanja bi ljudi postopno umikali in s tem zmanjšali usodne 
pritiske. 


Delna evakuacija — diskoteka Gavioli, 2008: 


Zaradi prevelikega števila obiskovalcev diskoteke Gavioli je prišlo pred vhodom 
do gibanja množice in pritiska na ograjo. Postopki razslojevanja zbite množice 
niso bili izvedeni zaradi česar je več obiskovalcev zaradi pritiska na ograjo 
izgubilo zavest. Policija je poskusila delovati od spredaj vendar brezuspešno. 
Šele po izvedenih postopkih razslojevanja zbite množice so varnostniki rešili 
pritisk mase ljudi od zadaj. 


Evakuacija stadiona ob nogometni tekmi, 2011: 


Evakuacija obiskovalcev nogometne tekme zaradi množične kršitve javnega 
reda in miru ter požara na eni izmed tribun je bila otežena zaradi nestrokovnih 
priprav, neupoštevanja postopkov in arhitekturne neustreznosti stadiona. Ob 
organizaciji evakuacije obiskovalcev so se ograje prevrnile (niso bile 
medsebojno spete). Vzpostavitev tako imenovanih tampon con, ki so namenjene 
ločevanju oziroma umirjanju množice zaradi arhitekturnih pomanjkljivosti 
stadiona ni bila mogoča. Ograje so bile spete s plastičnimi zategami, ki so se 
potrgale, postavitev je bila napačna (ni bila izkoriščena možnost pravokotne 
postavitve ograje, ki bi ojačala njeno trdnost). Ob zagotavljanju javnega reda in 
miru je prišlo do splošnega pretepa med policisti in kršitelji zaradi česar je prišlo 
do odločitve o izpraznitvi stadiona. 

Ob hkratni praznitvi stadiona zaradi nasilja in izvajanju evakuacije obiskovalcev 
niso bili uporabljeni ustrezni postopki (razslojevanje zbite množice), zaradi česar 
so bili ogroženi nekateri obiskovalci (tudi ženske in otroci). 


Vir: http://www.rtvslo.si/sport/nogomet/huliganstva-se-ne-da-odpraviti-lahko-pa- 
se-ga-precej-omeji/240719 julij 2015 

17 ZAKLJUČEK 


Vzroki za slabo izvedene evakuacije tičijo v neosveščenosti, nepravočasni 
prepoznavi nevarnosti in slabem sistemu obveščanja in neodzivnosti ljudi. Zaradi 
vseh naštetih vzrokov lahko pride med ljudmi tudi do nemira ali panike. 


Kvalitetno izvedene vaje evakuacije, ki upoštevajo različne vidike in morebitne 
posledice nestrokovne izvedbe evakuacije so neposredni vzvod za odpravljanje 
operativnih vzrokov slabe evakuacije in centralni inštrument za dvigovanje 
osveščenosti ljudi in usposobljenosti oseb, odgovornih za izvedbo evakuacije. 


Treba je graditi na splošni osveščenosti, tako oseb, odgovornih za izvedbo 
evakuacije, kot tudi za osveščenosti gostov, obiskovalcev in drugih oseb, ki se 
nahajajo v objektih, kjer bi lahko prišlo do naravne ali druge nesreče. Tveganje 
za nastanek naravne ali druge nesreče je večje tam, kjer se zadržuje večje 
število ljudi (večji trgovski centri), v manjših prostorih, ponoči, ob uporabi 
alkoholnih pijač (diskoteke, nočni klubi), ali kjer prihaja do množičnega 
navijaštva, sproščanja strasti zaradi rivalstva, kot so nogometni stadioni in druge, 
zlasti moštvene tekme. Skrb za varnost ljudi se začne pri odgovornih osebah, ki 
upravljajo ali imajo v lasti takšne objekte in prostore (lastniki, organizatorji 
prireditev). Strokovna javnost bo morala z vsemi razpoložljivimi sredstvi 
implementirati inštrumente, s katerimi bo zagotavljala stanje varnosti, krepko nad 
nivo »zgolj koristnosti«, ki ga imajo pred seboj upravljavci, lastniki oziroma 
organizatorji prireditev. Ravno tako bo treba z različnimi aktivnosti tudi v vsakem 
posamezniku zbuditi občutek, da je nujno, da te zadeve pozna, saj se lahko 
znajde v nesreči. Odgovorni se morajo zavedati, da se lahko v vsakem trenutku 
pojavijo v vlogi odgovornega v procesu evakuacije ali v položaju, ko lahko zaradi 
uspešno in strokovno izvedenih postopkov rešuje človeška življenja. 


Razvoj tehnologije je pripomogel k številnim modernim tehničnim pripomočkom 
in rešitvam, ki pripomorejo k večji varnosti. Po drugi strani se je tudi pri uporabi 
različnih tehničnih rešitev treba zavedati, da je odločilna vloga strokovne 
usposobljenosti tako odgovornih oseb za evakuacijo, kot tudi obiskovalcev, 
strank in ostalih ljudi, ki se v danem trenutku nahajajo na nekem območju. Človek 
je ključen zlasti v kaosu in v primeru zmeda ali panike, ki lahko nastane zaradi 
neprimernega kriznega upravljanja v primeru naravnih in drugih nesreč. 

V tej knjigi je poudarjena povezava med tehničnimi rešitvami in strokovnim 
delovanjem človeškega faktorja. Določeni postopki, ki jih v okviru evakuacije 
izvajajo ljudje so razviti namensko prav za reševanje najtežjih oblik evakuacije 
in predstavljajo unikum na tem področju. 

